text:
هله - هله معلمین ده بو جوانلارا قاتیلیب بیر اؤنجه کی آخشام کئچن سریال اوستونه ایگیرمی دقیقه دانیشدیغی، و
Aug 15, 2015
ایکینجی حکیمین خاطره لریندن *
درویش اوغلو
همکلاسلارییمین هامیسی مندن ایگیرمی - ایگیرمی بئش یاش دها جوان ایدیلر. اؤز آرالاریندا دئییب - گولوب شوخلوق ائیردیلر. من ایسه اؤزومو اونلارین ایچینده بیگانه حس ائدیردیم. اونلارین دانیشدیقلاری، بیر اؤنجه کی آخشام تلویزیوندا کئچن سریالداکی گولونج آدامین ادالاری منیم اوچون هئچ ده گولمه لی اولمادیغی کیمی، او آدامین سئوگیلیسی اولان قیزین دا نه قدر سکسی اولوب اولمادیغی منه جالب گلمیردی. بونو اونلاردا آنلامیشدیلار و اؤز آرالاریندا منی "کؤهنه کیشی" اولاراق آدلاندیردقلارینی و من ایله دانیشماقدان چکیندیکلرینی حس ائدیردیم.
هله - هله معلمین ده بو جوانلارا قاتیلیب بیر اؤنجه کی آخشام کئچن سریال اوستونه ایگیرمی دقیقه دانیشدیغی، و
هله - هله معلمین ده بو جوانلارا قاتیلیب بیر اؤنجه کی آخشام کئچن سریال اوستونه ایگیرمی دقیقه دانیشدیغی، و
- ایندی هرکس بو باره ده ذهنینده قالانی یازسین.
دئیه تکلیف وئردیگینده باغریم چاتلاییردی. آقای یوهان کنشت آدلی معلمیمیز، اؤزو ده هئچ دگیل ایسه اون - اون بئش یاش مندن جوان ایدی. من اونو آنلاماقدا چتینلیک چکدیگیم کیمی او دا منی آنلامیردی. هله او سیرتیق، اؤزونو "جئفی" آدی ایله تانیتدیران جعفر معلم دن، یوخسا درس کیتابیندان داها چوخ تلویزیوندان اؤیگرنمه گه چالیشب و ائرته سی گون کلاسدا تلویزیوندان ائشیتدیکلرینی افتخار ایله معلمین اوزونه چکمه گه چالیشدیغیندا معلمین
- آلمانجادا بئله بیرکلمه یوخدور
دئدیگینین جوابیندا دؤنوب یانینداکی ماریا آدلی لهستانلی قیزا تمسخر ایله
- آقای یوهان کنشت تلویزیوندان داها چوخ بیلیر
دئیه فیسیلداییب، هر ایکیسینین سیرتیقجا گولوشدوکلرینده آز قالسین یئریمدن قالخیب، گئده نین باشینا چیغیرماق ایسته ییردیم،
- ائشک آدام، سن ائشیتدیگینی طوطی کیمی گؤوشه ییرسن، آقای یوهان کنشت سینین گؤوشه دیگینی آنلایابیلمز.
آخشام کلاسدان سونرا فیزیولوژی کتابییمی گؤتوروب، اوتاق یولداشیمین قویدوغو موزیک سسیندن قاچماق اوچون کندین اطرافینداکی تارلالارا قاچییردیم. مدرسه کیچیک بیر کندین ائسگی خسته خاناسیندا قورولموشدو. خسته خانانی نئچه ایل اؤنجه آیری، مدرن بیر ساختمانا داشیدیقدان سونرا بو ساختمان بوش قالمیشدی و سونرالاری "اوتو بنکه" وقفی اورانی آلیب مهاجرلر اوچون دیل مدرسه سینه چئویرمیشدی. کندین اطرافی گئنیش تارلالار ایدی. گؤزون گؤردوگوجه یام - یاشیل چوغوندور زمیلری، یئرآلمالیقلار، بیچیلمیش آرپا - بوغدا کولشلیکلری نین اورتاسیندا بؤلگه بؤلگه کیچیک اورمانلار آخشاملاری سرین و ساکیت اولاردی. اؤنجه یاریم ساعات قدر یئگین آددیملار ایله یئرییردیم. قاچماق آرتیق آغیر گلریدی. قیرخ بئشیمی قورتاریب، قیرخ آلتی یاشیما گیرمیشدیم. سون زاماندا چکدیگیم اذیت و قورخودان دا چوخ ضعیفله دیگیمی حس ائدیردیم. قاچماغا جرئت ائتمیردیم. یئگین - یئگین یئریمک ایله یئتینیردیم. یاریم ساعاتا یاخین یئریدیکدن سونرا بیر آغاجین کؤلگه سینده اوتوروب، باغداش قوروب، بئلیمی یدک توتوب، اؤنجه اون - اون بئش دقیقه گؤزلریمی یوموب، یئلین اسیشی ایله اوینایان یارپاقلارین سسینی دینله ییردیم، ذهنیمدن کئچنلرین هامیسینی سیلمه گه و یالنیز یارپاقلارین سسینه دققت ائتمه گه چالیشیردیم. آرادا بیر آلتی آیلیغیندا بیراخیب قاچدیغیم قیزیم آیدانین سون گؤردوگومده شیرین قیغیلتیلاری و معصوم چهره سی گؤزومون قاباغیندا جانلاناندا یارپاقلارین سسینی آرتیق ائشیتمزدیم. گؤزلریم دولاردی. ایندی اون بئش آی یاریملیق اولمالی ایدی. آنجاق گئنه ذهنیمی بیر یئره ییغیب یارپاقلارین سسینی دینله مه گه چالیشاردیم. سونرا فیزیولوژی کیتابینی آچیب اوخوماغا باشلاردیم. جمله لری آنلامازدیم. آنلاماق دا ایسته میردیم. فیزیولوژی ده بیلمه دیگیم بیر شئی یوخ ایدی. یالنیز ترملرین آلمانجا قارشیلیغینی اؤیرنمک ایسته ییردیم.
دامار = آدر
دری = هاوت
عضیله = موزکل
عصب = نئرو
سرطان = کربس
.......= .......
بیر چوخ اونیورسیته ایله یازیشیب، دانیشمیشدیم. آنجاق هامیسیندان،
- اینگلیسجه نیز نه قدر گوجلو اولورسا اولسون، آلمانجا دیلینیز کامل اولمالی دیر. اوندان سونرا امتاحاندان کئچرسه نیز، ایکی ترم ده تئوری اوخویوب امتاحان وئردیکدن سونرا، آلتی آی دا آسیستانلیق ائتمه لی سینیز.
دئیه جواب آلمیشدیم. بو یول منیم اوچون چوخ آغیر و اوزون بیر یول ایدی. آنجاق آیری بیر چارم ده یوخ ایدی. سارا ایله آیدانی بورایا گتیره بیلمک اوچون قاجاقچی خرجی، پاکستاندا قالدیقلاری مدتجه اورداکی خرجلرینی، اوچاق بلیطی خرجی کیمی خرجلری اردبیلده کی ائوی ساتماق ایله قارشیلاماق ممکن ایدی ایسه ده، بورایا گلدیکدن سونراسی نه اولاجاق ایدی؟ بوردا بیر ایشیم، بیر گلیریم اولماسی گرکیردی. آیری چاره قالمامیشدی. بیر ایکی ایل دیشیمی قیسیب، اؤیگنرنجیلیک دؤنمیمه قاییتمیش کیمی ریاضت چکیب بو یولو سونونا دک گئتمه لی ایدیم. گؤردوگوم ایشدن ده پئشمان دگیل ایدیم. سارانین
- باشیوی سال آشاغی، ایشیوی گؤر، بویوندان بؤیوک ایشلره قاریشما.
دئیه وئردیگی اؤگوتلری دینله مه دیگیم اوچون مندن اینجیمه سینه، بو اؤگوتلری دینله مه دیگیم اوچون بوگون ایگیرمی ایل گئری دؤنوب، هله اؤیگرنجیلیک دؤنمی کیمی ریاضت چکمه گیمه، آروادیمین - اوشاغیمین باشسیز و یالنیز قالدیغینا دا پئشمان دگیل ایدیم. "انسانلارین ساغلیغی یولوندا چالیشاجاغام" دئیه آند ایچمیشدیم. بو آند اؤز وجدانیم قارشیسیندا ایچدیگیم بیر آند ایدی. "منه بیر ضرر گلمه سین ده، کیمه نه اولورسا اولسون" دئیه فیکیرلشه بیلمزدیم. اونسوز دا یوز مینلرجه - میلیونلارجا انسانین یاشامینی تهلکه یه سالان ساغلیق دوشمانی کیمی بیر اولای قارشیسیندا من اؤزوم ده او انسانلار کیمی بو خطر ایله قارشی - قارشیا ایدیم. رادیوآکتیو "بو حکیمدیر، بونا توخونماییم، اوبیریسی حامبالدیر، اونون باغارساغیندا سرطان یارادیم" دئیه فیکیرلشمز.
آلمانجا دیل کورسونو چوخ یاخچی نمره ایله قورتاردیقدان سونرا کؤلن اونیورسیته سینده تئوری ترملرینه باشلاماق اوچون امتاحانا گیردیگیمده، امتحانی چوخ آشاغی نمره ایله قازاندیم و آنجاق او زامان " سکگیز آیلیق بیر دیل کورسو ایله آلمانجا اؤیگرنیلمز" دئیه فیکیرلشمه گه باشلادیم. بوتون بونلارا قارشی تئوری ترملرینه گیرمه گه قارالی ایدیم. ایلک هفته لرده درسلری آنلایابیلمکده چوخ چتینلیکلر چکدیگیمی، گئجه لری گئج ساعاتلارا دک اوخودوغوما قارشین، بیر موضوع باره سینده آلمانجا یازماغا چالیشدیغیمدا باشاریسیزلیغیم گؤرونوردو. بو کیلاس، دیل کلاسینا بنزه میردی. دیل کیلاسیندا همکلاسلاریمین هامیسی مهاجر ایدی لر، آنجاق منیم سؤز خزنه م قدر بیلیردیلر. معلم ایسه مهاجرلر ایله قارشی - قارشی یا اولدوغونو و بونلارین سئویه سینده دانیشماسی گرکدیگینی یاخشی بیلیردی. اونیورسیته ده سون ترملرده اوتوران اؤیگرنجیلرین ایسه آنجاق بیر نئچه سی مهاجر ایدی، انلارین دا سؤز خزنه لری منیم بیلدیکلریمین نئچه قاتی ایدی. معلم ایسه آلمانجانی آرتیق بوتون آلچاق - اوجاسی ایله بیلن انسانلارا دانیشیر کیمی درس آنلادیردی. بوردا یالنیز ترملری اؤیگرنمگیم یئترلی دگیل ایدی. جمله لری بوتون و اسگیکسیز اؤیگرنیب، بوتون و اسگیکسیز کاغاذا گئتیره بیلمه لی ایدیم. قیرخ آلتی یاشیمی قورتاریب، قیرخ یئددی یه کئچدیگیم اوچون اؤیگرنمه قابیلیتیمین ده آزالدیغینین یانیندا، بیر چوخ زامان ذهنیمی بیر یئره ییغابیلمیردیم. هله سارا ایله تلفنلاشدیغیم گونلر، آخشاملاری باغریم چاتلاییردی. سارانین،
- بوردا بیزه ده چوخ چتینلیک چیخاردیرلار، هر گون ائوه عجاییب - عجاییب تلفن لار اولور. اؤزلرینی خسته دئیه تانیتان و سنی سوروشانلار اولور. آنجاق دانیشیقلاریندان خسته یوخ، آیری آداملار اولدوقلارینی آنلاییرام. خسته خانا دا بئله من ایله گؤرشمکلرینه هئچ گرگ اولمایان، آداملار گلیب، " اللاه، بالله منیم باش حکیم ایله گؤروشمگیم گرکیر" دئیه سیرازیز، اجازه سیز اوتاغیما گیریب، منی سورقو - سئوالا چکنلر اولور. "خبریم یوخدور، بیلمیرم" دئدیگیمه ده قانع اولماییب، "باش حکیم اولاراق ایشیوی الینده ساخلاماق ایسته ییرسن سه، بیلمه لی سن" دئیه تهدید ائدنلر ده اولور.....
دئیه تلفندا آغلادیغی آز اولموردو. ائودن یوخ، خیاوانداکی تلفندان دانیشدیغی اوچون آغلاییشلاری ایله دئمک ایسته دیکری ماشینلارین سس - کوونه قاریشیردی. بو آرادا آیدانین سسینی ائشیده بیلمک حسرتی هر شیئدن داها چوخ روحومو اینجیدردی. آیدا ایکی یاش یاریمینا یاخینلاشیردی و ایلک کلمه لری آنلاشیلیر بیر شکیلده دئمه گه قادیر ایدی. بئله گئجه لرده سارا ایله آیدانین گؤزومون اؤنونده شکنجه ائدیلدیکلرینی گؤردوگوم قاراباسمالاردان قان - تر ایچینده چیغیرا چیغیرا آیلیلیب، سحره دک بیر داها گؤزومو یومابیلمزدیم. ائرته سی گون ایسه اوتوسوز کؤینک، قاپاق سالمیش شالوار، ایکی گونلوک ساقاللالیم ایله درس ساعاتیندا یوخلادیغیم اوچون، همکلاسلاریمین اؤز آرالاریندا مندن "پنر" (یوخولو کیشی) دئیه دئدی - قودو ائدیب گولدوکلرینی گؤروردوم.
- قیزیم من بوردا یوخلایاجاغیم یئرینه، ایندی او قاباقدا درس آنلاتان اوستادین یئرینده دورمالی ایدیم.
کیمی بیرشئی دئمکدن اوتاناردیم. باشیمی آشاغی، سسیمی ایچیمه سالاردیم. تئرمین سونلارینا یاخین امتحان استرسی ده بیر یاندان اوستومه یوکلنینجه اؤیگرنمه گوجومون بیردن - بیره آزالدیغینین یانیندا، آغیر بیر اونوتقانلیغا توتولدوم. بیر جمله نی اوخودوغومدا، بیر اؤنجه کی جمله ایله باغلانتیسینی ایتیریردیم. دؤنوب بیر اؤنجه کی جمله نی تازادان اوخوماغا چالیشدیغیمدا ایسه، هانسی موضوعنون باره سینده اوخودوغومو بیلمیردیم. اؤزومه تسکین وئرمک اوچون ائوده یوخ، بیر انترنت کافی ده بیر اسکایپ صفحه سی آچیب، سارایا دا بیر اینترنت کافی دن اسکایپ ایله گؤروشمه گیمیزی ایسته دیگیمی یئتیردیم. ایلک یول اسکایپ دا سارانی ایکی ایلدن سونرا تازادان گؤردوگومده تانیابیلمه دیم. باش اؤرتوسندن ائشیگه چیخمیش توکلرینین آراسیندا گؤزه ووراجاق قدر آغ توک وار ایدی. اینجه لیب، اوزانمیش چهره سینین دریسی اؤلو دریسی کیمی ایدی. چوخورا دوشموش گؤزلرینین آلتیندا قارا حلقه لر گؤرونوردو. تیترک دوداقلارینین آراسیندان دانیشماق ایسته دیگی هر سؤز آغلاییشلارینا قاریشیردی. هئچ بیر شئی آنلاماییردیم. ایلک آنلایابیلدیگیم جومله، تعجب دولوسو:
- اصغر، سن نییه بئله اولبسان؟
ایدی.
- آیدا هاردادیر
دئیه سوروشدوغومون جوابیندا ایسه، هیققیلتیلارینین آراسیندا:
- بیلمیرم.
- نئجه بیلمیرسن؟
- کئچن هفته منی ائودن چیخاردیب، بیر ماشینا میندیریب، سورقو - سئوالا آپاردیلار. اوشاغی دا یانیما آلیب، گئتدیم. ائرته سی گون ماشین ایله گئتیریب، بالیقلی چایین قیراغیندا گؤزلریمی آچیب ائندیردیلر. "هئچ بیر شئی گؤرمه دین، هئچ بیر شئی ائشیتمدین، گئت ائویوه، سسینی سال ایچیوه" دئدیلر. اوشاغی سوروشدوغومون جوابیندا ایسه "هرگون تلفن ایله دانیشدیغی اریندن خبری اولمایان بیر آروادین، اوشاغیندان دا خبری اولماسینا گرک یوخدور" دئدیلر.
او آخشام اینترنت کافی دن چیخدیقدان سونرا باشیما نه لر گلدیگینی یاخشی خاطرلامیرام. سحره دک کؤلن شهرینین خیاوانلارینی، کوچه لرینی دولانمیش اولسام گرک. ائرته سی گون، آخشاما یاخین اویاندیغیمدا، اؤزومو ابرت پلاتس (شهرده بیر میدان) دا گؤلون قیراغیندا بیر نیمکتین اوستونده تاپدیم. یئرده می، گؤیده می، جهنم ده می، یوخسا بهشت ده می اولدوغومو آنلایابیلمیردیم. آغاچلارین یاغیشدان ایسلانمیش یارپاقلارینا دوشن گون گؤزومه باتیردی. آغاچلارین رنگینی آنلایابیلمیردیم. هر شئی توپراق رنگینده ایدی. گؤلون قیراغیندا چمن ده اوتوروب پیکنیک ائله ین آئیله لر، اطرافلاریندا اوینایان اوشاقلار، گؤلده کی اؤردک و قازلارا چؤرک خیرداسی تؤکن قوجا کیشی ایله قوجا آرواد، خیاواندان کئچن ماشینلار، هر شئی اوزاق و بولانیق بیر پرده نین دالیندا گؤرونن شبه لر کیمی گلیردی گؤزومه. پار- پالتاریم یاش و پالچیقلی ایدی. ذهنیمی بیر یئره ییغا بیلمیردیم. آدیمی سوروشان اولسایدی، بلکه ده جواب وئره بیلمه جک ایدیم. نئچه دقیقه نیمکتین اوستونده اوتوردوغوم یئرده قالیب، هر شئیین رنگسیز، روحسوز، آنلامسیز اولدوغونا باخدیغیمی بیلمیرم. نیمکتین یانیندا، نئچه یئرده قوسوق لکه لرینین قیراغیندا بوش بیر وودکا شوشه سی وار ایدی. یاریسی نا قدر دولو اولان کیچیک بیر وودکا شوشه سی ده نیمکتین اوستونده قالمیشدی. یئرده بیر نئچه سکه خیردا پول گونشین آیشیغی آلتیندا پاریلداییردی. باشماغیمین بیر تایی آیاغیمدا دگیل ایدی. اطرافدا دا گؤرونموردو. باشماقسیز اولان آیاغیمداکی جورابدا قالین پالچیق وار ایدی. اؤردکلره چورک وئرن قوجا آرواد ایله کیشی گؤلون قیراغیندان قاییدیب گلیب منیم قاباغیمدان کئچرکن آرواد بیرآز دوراقسادی. چانتاسینی آچیب، پول کیفینی چیخاردیب، ایچیندن بیر - ایکی سکه خیردا پول چیخاردیب، ترحم دولوسو گؤزومون ایچینه باخاراق نیمکتین اوستونه قویدوقدان سونرا، باشینی آشاغی یوخاری ترپتمک ایله مندن بیر جواب گؤزله ییرکیمی قالدی. حوصله سیزجه، رمق سیز گؤزلریمی گؤزونون ایچینه تیکدیم. آغزیمی آچیب، "من، باشینا داش دوشموش بیر مملکتین سرطان متخصصی و جراحی یام، بوتون فامئلیمین اولدوغو کیمی، شهریمین ده افتخاری ایدیم من" دئیه بیلمه دیم. قوجا کیشی آروادینین قولوندان توتدو.
- گل گئدک، دیل آنلامیر، سون زاماندا مملکتلرینده چؤرک تاپابیلمه ینلرین هامیسی آلمانا سیغینیر.
چوخ چتینلیکله اؤزومو ائوه یئتیردیگیمده، گئجه ساعات اون ایدی. یورقونلوقدان آیاق اوسته دورابیلمیردیم. پالچیقلی پالتاریم، آیاغیمداکی تای باشماق ایله یاتاغا گیریب، اوتوزآلتی ساعات سونراسی چتینلیک ایله اویاندیقدان سونرا بیر دوش توتوب، بیر ایکی پارچا چؤرک، بیر ایکی چایدان سونرا یاواش - یاواش اؤزومه گلدیم. اوتاغین کونجونده باغداش قوروب اوتوردوم. بئلیمی دیک توتوب، گؤزلریمی یومدوم و ذهنیمی بیر یئره ییغماغا چالیشدیم. "یاشامین آلچاق - اوجاسی چوخدور. داها چوخ گؤره جکلریم وار" دئیه فیکیرلشرکن، بو روحی وضعیت ایله تئوری درسی، امتحان، آسیستانلیق فیلان کیمی شئیرین عهده سیندن گلمه گیمه امکان اولمادیغینی آنلاییب، او گونه قدر نایل اولدوغوم تحصیلات درجه لریمین مدرکلرینی گؤزومون اؤنونده جانلادیردیم. بو مدرکلرده نمایشه قویولان بیلگی و بئجریکلرین او کاغاذلاردا یوخ، منیم بئنیمده، روحومدا، بارماقلاریمین اینجه لیکلی و دیققتلی جراحلیق ائتمه قابیلیتینده گؤردوم. او گونه قدر منیم اوچون اؤنملی گؤرنن بو مدرکلرده کی گوج سانکی کاغاذلاردان آییریلیب اؤز وارلیغیما دولوردو. کاغاذ لار دگردن بوشالدیلار. تحصیلات مدرکلریمین هر بیری بیر کاغاذپارایا، بیر پیتیگه دؤندوکجه، اؤز گوجومون، اوز دگریمین، اوز قابیلیتلریمین داها دا آرتدیغینی حس ائدیردیم. سون اولاراق "کیم و نه چی اولدوغونا باخماقسیزین، هر انسانین ساغلیغینی خطرده گؤردوگومده، شرطسیز، گؤزلنتی سیز یاردیمجی اولاجاغیما آند ایچیرم" دئیه ایچدیگیم "هیپوکرات آندیما" یئتیشدیگیمده، "بیر تک بو آندیمی آتابیلمرم. بو آندین کاغاذ اوسته مدرکی یوخدور، بو آند اؤزومون، اؤز وجدانیمین قارشیسیندا ایچدیگیم آنددیر. عؤمرومون سونونا دک بو آندیما صادق قالاجاغام." دئیه آندیمی بیر داها تازالادیم. "هر ایش اولورسا اولسون، ایشله ییب یاشامیمی کئچیندیرمه لییم. بیر ثانیه بئله تلف ائتمک اوچون زامانیم یوخدور" دئیه فیکیرلشرک کامپیوترین باشینا اوتوروب ایش آخدارماغا باشلادیم.
ائرته سی گوندن بیر تمیزچیلیک شرکتینده ایشه باشلادیم. سرکارگر قارنی یوغون، صوراتی آسیق، گؤزلری شیپیریقلی بیر خانیم ایدی. بیر تمیزچیلیک شرکتینده سرکارگر اولدوغونو اؤزونه بیر فخر بیلیر کیمی بیر اؤزونو بگنمیشلیک یاغیردی دانیشیق و ترپه نیشیندن. بیلمیرم بلکه ده حاقلی ایدی. مطلق کی الینین آلتیندا ایشله ینلر، اوچونجو اؤلکه لردن گلمیش، تحصیلاتسیز، آلمانجا بیلمه ین و آخشام چؤرگینه محتاج بیچاره لر اولموشدور. ایلک گؤروشدوگومزده:
- نئچه یاشینداسینیز؟
- قیرخ یئددی.
- نه زاماندان آلماندا یاشاییرسیز؟
- ایکی ایله یاخیندیر
دوداغینی بوزرک، تعجب ایله:
- گؤزل آلمانجا آنلاییرسینیز!
- بله، اؤیگرنمه گه چالیشمیشام
- آلماندا نه ایشلر ایله مشغول اولوبسوز؟
- ایندیه قدر هئچ بیر ایش ایله.
گئنه دوداغینی بوزرک، آلچاقلاییجی بیر باخیش و باشینی یوخاریدان آشاغی ترپدرک:
- اؤز مملکتینیزده نه ایش ایله مشغول ایدینیز؟
- تمیزچیلیک ایشینه باخاردیم.
گئنه تحقیر ائدیجی باخیشی ایله، آغزینداکی ساققیزینی بیر اوردوندان اوبیری اوردونا آتاراق، "یالان دانیشدیغین بللی دیر" کیمی بیر نییت یئتیرمک مقصدینه غب غب لی بوغازیندان اؤسگورور کیمی بیر سس چیخارتدیقدان سونرا:
- اونو دا ایشه باشلادیغینیزدان سونرا گؤره جگییک. ایندیلیک پاسپورتونوزو وئرین هله فوتوکپیسینی چکیم.
دئیه یئریندن قالخدی. آلمان وطنداشلیق کارتمی چیخاردیب الینه وئردیم. تعجب ایله بیر کارتا، بیر منیم اوزومه باخاراق، بیرآز اؤزونو ییغیشدیرمیش کیمی:
- دئدینیز ایکی ایله یاخیندیر آلمانداسینیز؟
- بله!
- آلمان وطنداشلیغینی نه تهر آلیبسینیز؟
ایسته مه دن ایچیمدن بیر آه چیخدی، "آلمان توپلومو منیم کیمی انسانلاری وطنداشلیغینا کئچیرتمک اوچون دؤرد ال - آیاق قاچیر" دئیه بیلمه دیم.
- بیلمیرم، تقاضا وئردیم، تقاضام قبول اولدو.
- ماشین سوره بیلرسیز؟
- ماشین سوره بیلرم، آنجاق آلماندا ماشین سورمه تصدیقیم یوخدر.
ایچیندن آه چکمک اداسی چیخارداراق، دونوب فوتوکپی ماشینینا یئریرکن، دیل - دوداغی آراسیندا:
- آلمان توپلومونو دا پوخا چکیبلر، هر گلن بی سواد دیلنچیه آلمان وطنداشلیغی وئریرلر. منیم الیمده اولسایدی بو گئده - گوده نی آلمان مرزینه یاخین گلمه گه قویمازدیم.
فتوکپی ماشینین قاپاغینی حیرص ایله قاوزاییب کارتمی آلتینا آتارکن، گئنه او ناراضی و عصبانی لحن ده، دیل - دوداغی آراسیندا:
- قوی باخاق - گؤرک بو نئچه گون اعصابیمیزا سیچاجاق.
گلیب یئرینه اوتوروب، قاشلارینی یوخاری قاوزاییب، اوزونو تورشالدیب، سول الی ایله باشینین قاباغینی - دالیسینی قاشیماغا باشلادی. بیر نئچه دقیقه سونرا تلفونو گؤتورب بیریسی نه زنگ ووردو.
- ییلماز هاردا ایدی؟
- هن.
- بیلمیرم، ایکی ایله یاخیندیر.
- بیلیرسن، بونلارین هامیسی یالان دانیشار، بو دا دئییر اوشاقلیغیندان تمیزچیلیک ایشینده ایشله ییب.
- یاخشی
تلفنونو قویدوقدان سونرا اوزونو منه توتوب، ایستکسیزجه:
- صاباح سحر ساعات بئش ده بوردا اول. ایشله ینلریمیزدن ییلماز آدلی بیریسیی ایله بیرلیکده گئده جکسن. او سنه ایش یئرینی گؤسترجک، اوردا ایشله مه یؤنتمینی ده آنلاتاجاق.
ائرته سی گون سحر ساعات بئش ده ییلماز ایله بیرلیکده بون شهرینه گئتدیک. بؤیوک بیر اویون سالونونون (قماربازخانا) نین قاپیسیندان ایچری گیردیگیمزده، اؤنومده اوتوز - قیرخ متر اوزونلوقدا، اون بئش - ایگیرمی متر ائنینده، یئری ماوی موکت ایله دؤشه لی بیر سالن گؤردوم. سقف ده، دووارلارین سقفه یاخین کونجلرینده بؤیوک ایشیق ساچاقلاری (نورافلکن) اورتادا یئددی - سکگیز بیلارد میزی، گیریش قاپیسینین قارشیسیندا، سالونون دیبینده بار، سول یاندا نئچه کیچیک قاپی، ساغ طرفده یئددی - سکگیز پول قمار اوتوماتی. ییلماز سول یانداکی قاپیلارین بیریسینی آچار ایله آچارکن، تورکجه، ایغدیر لهجه سینده آنلاتماغا باشلادی:
- باخ، قارداش، بورا آنباردیر، تمیزلیک شئلری بوردادیر. اوبیری ایکی قاپی دا توالت - یوواق (دستشوئی) دیر. اؤنجه الکتریکلی سوپورگه نی گؤتوروب یئری سوپورجکسن، بیلارد میزلریه، پول اوتوماتلارینا دستمال چکجکسن، قاپیلارا - پنجره لره هفته ده بیر یول دستمال چکجکسن. باخ، او بارین ایچری طرفینه گیرمه گه حاققین یوخدور. اؤنونده کی دزگاهی ائشیکدن دستمال ایله سیله جکسن. سونوندا دا توالت - یوواقلارین ایچینی ائشیگینی تمیزله یه جکسن، یئرینه یاش پاس پاس چکجکسن. بورا سحر ساعات بئش ده باغلار، گون اورتادان سونرا ساعات اوچ یاریمدا آچیلار. ساعات اوچه قدر ایشینی قورتارمالیسان. دققت ائله، بورانین یئیه سی ساعات اوچده گلر. بیر یئرده بیر لکه، بیر یئرده بیر تمیزلنمه میش یئر گؤرورسه صاباحیسی گون کلاودیا گولاس خانیم ایله قارشی قارشیا قالارسان. ایتین فیلان یئرینه سوخوب - چیخاردار آدامی....
- خانیم گولاس، او دفترده کی خانیم دیر؟
- هن، ایتین تکی دیر. اؤزونو هیتلرین نوه سی بیلر. بو شرکته آیدا ایگیرمی نفر تازا ایشچی گیرر، ایگیرمی نفر چیخار. خانیم گولاس ان کیچیک خطانی بئله باغیشلاماز. تمیزله دیگین یئرده بیر خصارت ده چیخاسا، آی سونوندا حقوقوندان کسر. آمان چوخ دققتلی اول، بارا یاخین گئتمه. اؤنجه کی ایشچیلردن بیریسی سحر بورایا گیرندن آخشام چیخانا دک بارداکی ایچه جکلردن ایچیب کئفلنیرمیش. بیر گون بورانین صاحیبی بیرآز تئز گلیر، گئده نی کئفلی - کئفلی قاپیدان چیخارکن توتور. صاباحی سی گون خانیم گولاس اونو ایشدن چیخارتدی، اوچ یوز اویرو دا او آیینین حقوقوندان کسدی.
ائرته سی گوندن اؤزوم تک باشیما ایشه باشلادیم. آلتی آی بویونجا سحر ساعات دؤردده اویانیب، ساعات بئش ده ایش یئرمه چاتیردیم. آللاها چوخ شوکور، نه عراق ایچن ایدیم، نه سیگار چکن، زامانیم دا چوخ ایدی. سلقه لی، حوصله ایله ایشله ییردیم. ساعات ایکی یه یاخین دا ایشیمی قورتاردیقدان سونرا سالونون بیر کونجونده باغداش قوروب، بئلیمی دیک توتوب، سالونداکی سوکوتو دینله مه گه چالیشیردیم. ایگیرمی دقیقه، یالنیز نفسیمین گلیش - گئدیشینه دققت وئریردیم. اوندان سونرا بیر راحاتلیق گلیردی ایچیمه، "ایشیمدن راضی یام، نه ائله ییم. بو دا ایشدیر. جراحلیق دا ایشدیر. منیم دگریمی بیلمه یه ن لرین هده - قورخوسو آلتیندا، هیپوکرات آندیما خیانت ائدرک جراحلیق ائتمک دن بو ایش مین مرتبه داها یاخچیدیر. هئچ دگیلسه وجدانیم راحاتدیر. یوزمینلرجه - میلیونلارجا انسانین ساغلیغینی خطره سالیب، هده - قورخو گلن آداملارا قارشی سس چیخارتماماق اؤز وجدانیما قارشی گلمک اولاردی. گؤردوگوم ایشدن هئچ ده پئشمان دگیلم. حکیم تاجر دگیل، حکیم مهندس دگیل، حکیم باشماقچی دگیل، حکیم مسئول بیر انسان دیر. هرشئیدن اؤنجه اؤز وجدانی قارشیسیندا مسئولدور" دئیه فیکیرلشیردیم. سارا ایله تلفونلاشماغیم، یوخسا اسکایپ دا گؤروشمه گیم ده اونلارا چتینلیک یاراتدیغیندان، بو ایشین ده خئیریندن کئچمیشدیم. گؤزومو یوموب اونلارین آنجاق راحات اولدوقلارینی تجسم ائدیردیم. آیدانین آرتیق سئویملی بیر قیز اولدوغونو، راحاتجا دانیشابیلدیگینی، کاغاذ اوسته جیزما - قره ائتمه گه باشلادیغینی گؤزومون اؤنونده جانلاندیریب، "قیزیم سنی سئویرم. اوزاقدان یوخسا یاخیندان، چوخ فرقی یوخدور. بؤیودوگونو، دیرچلدیگینی، هر گون بیر آددیم داها ایلرله دیگینی اوزاقدان حس ائدیرم. قوجاغیما آلیب، اوپوب - اوخشاییب، سئویرم" دئیه اؤزومه تلقین ائدیردیم. مدیتاتسیونومون سونونا گلدیگیمده ایسه، "منیم قیزیمین قانی رادیوآکتیو آلتیندا یاشایان یوزمینلرجه اوشاقدان داها قیرمیزی دگیل" دئیه گؤزومون اؤنونده جانلاندیریب، آیاغا قالخیردیم.
بیر نئچه یول دا من پالتاریمی دگیشیب، سالوندان چیخماغا حاضیرلانیرکن سالون یئیه سی قاپینی آچیب، ایچری گیرمیشدی. هر شئیی تر - تمیز، سلقه لی سهمانلی گؤردوگو اوچون تشکر بئله ائتمیشدی. بیر یول دا کئفینین ساز واقتینا دوشموشدو، چیخاردیب بیر ایگیرمی اویرولوق انعام وئرمیشدی. بو آلتی آی ایچینده خانیم گولاسی دا یالنیز بیر - ایکی یول گؤرموشدوم. او دا سالون صاحیبینین منیم ایشیمدن راضیلیق ائتدیگی اوچون خانیم گولاس این، "آمان ها، بو سالون صاحیبی اؤزو بو ایشچینی استخدام ائدر، بیزیم الیمیزدن چیخاردار" قورخوسنوندان منی چاغیریب، یالاندان دانیشدیریب، آغزیمی آخدارماق اوچون ایدی.
بو آرادا ماشین سورمه تصدیقیمی ده آلمیشدیم. ایشه گئدیب - گلمکده ایتیردیگیم زامان یاری اولموشدو. ایشه ده عادت ائتدیگیم اوچون، داها آز بیر زاماندا ایشیمی قورتاردیقدان سونرا مدیتاتسیونا اوتوردوغومدا بیر اؤنجه کی آخشام آلمانجا اوخودوغوم متنی ذهنیمدن کئچیردیردیم و کلمه لرین استروکترونو (ساختارینی)، باغلانتیلارینی، جومله لرین استروکترونو و آلمانجا ایله اینگلیسجه جمله لرینین بنزرلیکلرینی، یوخسا آیریلیقلارینی ذهنیمده جانلاندیریردیم. گئت - گئده تورکجه و فارسجا دا بو زنجیره قوشولدو. مدیتاتسیونا اوتوردوغومدا ایسته گیمدن آسیلی اولمایاراق ذهنیمده دؤرد دیللی بیر ترجمه آکسیونو کئچمه گه باشلامیشدی. مدیتاتسیونا اوتوردوغومدا بو ترجمه ایشی بیلینج آلتیندان یاواش - یاواش اویانیب بیلینجیمه چیخماسی ایله ائش زامان، ایسته گیمدن آسیلی اولمایاراق اوزومده بیر گولومسه مه حالی اورتایا چیخیردی. بیر نئچه هفته سونرا بو گولومسه مه نین نه دئمک اولدوغو و هاردان قایناقلاندیغی سوروسو ذهنیمه گلمه گه باشلادی. یالانچی و گؤستریش اوچون یوخ، دوغرودان بیر گولومسه مه نین انسانین ایچیندن چیخدیغینین و بیر ایچ راحاتلیغینین، بیر باشارینین، بیر خشنودلوغون گؤسترگه سی اولدوغونو بیلیردیم. آنجاق بو ترجمه ایشینین منده نه اوچون بئله بیر خوشنودلوق یاراتدیغیا بئیین یوروردوم. آوریل آیینین سونلارینا یاخین پنجره لرین ده سیلینمه سیراسی اولدوغو بیر گون تمیزلیک ایشیمی گؤروب قورتولدوقدان سونرا پنجره لرین جاملاریندا لکه قالیب - قالمادیغینا بیر داها دققت ائتمک اوچون باخارکن، گونئی یه ساری اولان پنجره لردن ایچری دوشن گونش ایشیغینین و ایستی سینین نه قدر جان اوخشاییجی اولدوغو دیققتمی چکدی. کؤینگیمی چیخاردیب دالیم پنجره یه اوتوروب باغداشیمی قوروب، بئلیمی دیک توتوب، گئنه مدیتاتسیون اوتوروشوندا ذهنیمی بئنیمده کئچن ترجمه ایشی ایله اوزومده یارانان گولومسه مه نین ارتباطینین هاردان گلدیگینه وئردیم. اون - اون بئش دقیقه سونرا بیر شئیلر ذهنیمه چاتماغا باشلادی:
"آها، بئله بیر ترجمه ایشینی انسان ایش استرسی، اجبار آلتیندا، یوخسا وظیفه کیمی یوخ، راحات بیر حالتده تفریح اوچون، اؤزونون خوشونا گلدیگی اوچون گؤردوگونده بئیین ده اولان سیناپسلار تزه له نیر. بوندان علاوه بیر ده تازا سیناپسلار یارانمالی دیر. دئملی بیر دیلده اولان بیرکلمه نین بئینده کی کودو ایکینجی بیر دیلده اولان کود ایله بیر ارتباط قورمالی دیر. بئله بیر ارتباطین قورولماسی آنجاق تازا سیناپسلارین یارانماسی ایله اولابیلر. .... آهان، دئملی بئینده تازا سیناپسلارین یارانماسی ایله بیرلیکده، یا زروتونین، دوپامین، یا دا بونلارا بنزر اولان آیری هورمونلار ترشح اولماقدادیر. یوخسا بو ایش یالنیز مدیتاتسیون حالتینده اولور؟ مدیتاتسیوندا انسان اونسوزدا بیر راحاتلیغا، بیرخشنودلوغا قاووشابیلیر. بیردن - بیره اوچ یاشلاریمدا آغاجدان بیر یوگورگیم اولدوغو، یوگورکدن توتا - توتا یئریدیگیمین چوخ خوشوما گلدیگنی خاطرلادیم. سونرالاری ایسه سکگیز - دوققوز یاشلاریمدا کوچه ده سیم ایله تکر سورمگی اؤیگرنمک، ال داشقاسی ایله گوجوم یئتدیگی قدر توپراق داشیماق، و سونرالاری ایسه چرخ سورمک اؤیگرندیگیمی خاطرلادیم. بو اؤیگرنمه پروسه لرینین هر بیرینده، اؤیگرنمه گه تازا باشلادیغیمدا، اؤیگرنمه پروسه سی خوش بیر شئی ایدی. بدنیمده راحاتلاتیجی بیر حس یاراناردی.
آهان.... دئمک کی تازا سیناپسلارین یارانماسی زروتونین، دوپامین، نورادرنالین سیراسیندان بیر هورمونون ترشحی ایله بیرلیکده اولمالی دیر. آلزهایمر خسته لیگینین باشلاماسیندا نئچه و هانسی فاکتورلارین رول اوینادیغینا باخمایاراق، سونوندا بئینده کی سیناپسلارین چورویوب، آرادان گئتمکلری، و تازا سیناپسلارین یارانابیلمه سی عارضه سی نه سونوجلاندیقلاری، و اصلینده آلزهایمرین بیر سیناپس چورومه سی اولدوغونو و تازا سیناپسلارین یارانماسینین بئله بیر خسته لیگین اؤنلمی (پیشگیری سی) اولدوغو ذهنیمه گلینجه، بیردن - بیره اختیاریمد اولمادان یئریمدن داشلانیب، آیاغا قالخیب، آتیلیب - دوشمه گه باشلارکن، گئنه اؤزومدن آسیلی اولمایاراق "آها، تاپدیم، آها، تاپدیم" دئیه اوخوماغا باشلایینجا سالوندا بیر تاپپیلیتی ائشیتدیم. دؤنوب باخینجا، سالون یئیه سینین چیخیش قاپیا ساری قاچدیغینی گؤردوم.
او آخشام بو فیکیرلریمین نه قدر دوغرو اولوب - اولمادیغینی آراشدیرماق اوچون اینترنت ده بیلگیلر آختارماق ایله مشغول ایکن، تلفن چالدی. تلفونو گؤتورونجه خانیم گولاسین غضبدن تیتره ین چیغیرتیسی قولاغیمی ییرتدی:
- صاباح سحر ایشه گئتمه، ساعات یئددی ده گل بیرایا.
- نه اولوب؟
- صاباح سحر دانیشاریق.
اوچ جمله لیک تلفون دانیشمامیزی کسینجه گئنه ایسته گیمده اولمادان قاققا باسیب گولمه گه باشلادیم. نه اولدوغونو اؤزوم خانیم گولاس دان داها یاخشی بیلیردیم. ایش یئرینده مدیتاتسیونا اوتوردوغومدا فیکیرلریمین اوستونده بئله متمرکز اولموشام کی، سالون یئیه سینین قاپینی آچیب ایچری گیردیگیندنن خبریم اولماییب. او دا گلیب منی اوتوردوغوم یئرده گؤردوگو اوچون، دوروب گؤزله ییب. آنجاق بیردن - بیره سیچراییب اویناییب - اوخوماغا باشلادیغیمدا یازیق کیشی قورخوب، قورخوسوندان قاچیب.
ائرته سی گون ساعات یئددی ده شرکتین دفترینده حاضر اولوب، قیرخ بئش دقیقه اوردا گؤزله دیکدن سونرا، خانیم گولاسین تورشوموش اوزو، پیسمیریختی صوراتی و یئللنمیش گؤزلری ایله قارشیلاشدیم:
- دونن آخشامدان سنینن ایشیوه سون قویدوق.
- نه اوچون؟
باخیشیندا غضب بیلدیرمه گه چالیشاراق تحقیر ائدیجی باخیشینی گؤزومون ایچینه تیکدیگینده، گولمه گیمین قاباغینی آلابیلمه دیم. اختیاریمدا اولمادان نئچه دقیقه بوکوله - بوکوله گولوردوم. بو ایسه خانیم گولاسی داها دا غضبلندیریردی. او دا سونوندا ساکت قالابیلمه دی. توپ لوله سیندن چیخان بیر پاتلاییش کیمی وار گوجو ایله باشیما چیغیردی:
- قالخ جهنم اول چیخ گئت حشیش، ماریجوانا، بنگ، گراس، نه پوخدان دونن آخشام چکمیشدین ایسه خاراباندا چک.
- حشیش فیلان چمکه میشدیم من.
دئیه ایناندیرابیلمه یه جگیمی بیلدیگیم اوچون گولمه گیمی اؤنله مه گه چالیشاراق قالخیب دفتردن چیخیدیم.
اوندان سونراکی بئش - آلتی گونو ائوده استراحت ائدیب، اطراف تپه لرده گزمه گه گئدیردیم و چوخ زاماندا اینترنت ده، یوخسا شهر کتابخاناسیندا ذهنیمه تازا یئتیشمیش ترجمه - سیناپس - زروتونین - آلزهامیر ارتباطلاری فیکرینین نه قدر دوغرو، یوخسا یانلیش اولدوغو باره سینده بیر فیکیر اله گتیرمک اوچون قایناقلار آختاریردیم. آنجاق سونوندا هئچ بیر سونوجا یئتیشه بلمه دیگیمدن اؤزومه توختاخلیق وئرمک اوچون:
- کیم بیر اوشاغین سئوینرک تازا بیر حرکت اؤیگرندیگی زامان، یوخسا بیر تازا جوانین تازا اؤیگرنمیش چرخ سورمه سینین کئیفینی چیخارتدیغی لحظه اوندان قان آلیب آنالیز ائدیب، بو، یوخسا اوبیری هورمونون نرخینی آخداریب؟ اوشاقدان آنجاق خسته اولدوغو زامان، اونسوزدا دوقتور آدی ائشیدنده قورخودان شالوارینی باتیرا باتیرا قان آلینیب، قان آنالیزی ائدیلیبدیر. او زامان دا قاندا زروتونین یئرینه گلوکوکورتیکور گؤرونه جگی بللی دیر.
دئیه فیکیرلشمه گه باشلادیم.
باشیم ایش ایله مشغول اولمادیغی اوچون، گون بویو سارا ایله آیدانین چهره لری گؤزومون اؤنونده جانلانیردی. هر ایکیسینی ده بیر آرادا گؤروردوم. آیدانین آناسینین یاینیندا اولدوغونو حس ائدیردیم. آرتیق دیرچلمیشدی. آناسینی آختاریشلی (کنجکاوانه) سورقو - سئواللار ایله بئزدیریردی. قولچاقلارینین بیریسینه "بیدیق" بیریسینه ده "بونجوق" آدلارینی وئرمیشدی. هر قولچاغینی بیر الینده توتاراق، بیر اونا - بیر بونا باخیب، آدلارینی چاغیریب، سانکی آتاسی ایله آناسینی اؤپوشدورمک ایسترجه سینه قولچاقلارین اوزلرینی بیر- بیرینه یاپیشدیریردی. مدیتاتسونا اوتوردوغومدا گؤزومون قاباغیندا جانلانان بو تجسملر او قدر جانلی، روحلو و رنگلی ایدی، سانکی او لحظه اوچوموز ده بیر اوتاغین ایچینده ایدیک. بیر هفته دن سونرا آرتیق دایانابیلمه دیم. اؤزومه جسارت وئریب، اینترنت کافی یه گئدیب، اسکایپ ایله دیرک ائوه باغلاندیم. چوخ قیسسا سورن گؤروشمه میز سانکی اؤنجه دن اینجه لیکلرینه دک پلانلانمیش و پروگراملانمیش ایدی. آیدا قولچاقلارینین هر بیرینی بیر قولتوغونون آلتیندا سیخیشدیراراق اوتاغین اورتاسیندا آتیلیب - دوشوردو. سارانین بنزینه بیر آز رنگ - روح گلمیشدی. بیر اؤنجه کی یول گؤردوگوم قدر کدرلی گؤرونموردو. چوخ قیسساجا بیر نئچه جمله ده دئمک ایسته یکلرینین هامیسینی دئدی:
- بیر شیئ تاپابیلمه دیکلری اوچون، آرتیق یورولوب ال چکدیلر. اون گون سونرا اوشاغی گتیریب وئردیلر. خسته خانادا دا اؤنجه کی ایشیمده یم. خسته لریمیزین ساییسی چوخ چوخالیب، ایکی ایل اؤنجه گؤره ایکی - اوچ قات آرتیب.
بیر تک "ساغ اولون" کلمه سی، محبتلی بیر باخیش و صمیمی بیر گولومسه مه ایله دئیه جکلریمین هامیسینی دئییب، گؤروشمه میزی کسدیم.
بو گؤروشمه دن سونرا جانیما تازا روح گلمیش کیمی اولدو. یاشاماغا و یاخشی بیرگلجه یه ساری حرکت ائتدیگیم بیر آرزو اولماقدان چیخیب، بیر اینانجا دؤنوشدو. او آخشام تازادان اینترنتین باشینا اوتوروب تازا بیر ایش آختارماغا باشلادیم. ائرته سی گون تاپدیغیم تمیزچیلیک شرکتینه تلفن ائدینجه تلفونون اوبیری طرفیندن دانیشان کیشینین آلمانجاسیندا تورکجه لهجه سینی ائشدینجه:
- قارداش تورکسن؟
- ائوئت، سیز؟
- من آذربایجانلی یام.
- چوک گوزل، آذربایجانلی کاردئشیم، آکشام ساعات بئش بوچوکدا گل بورایا، کونوشالیم.
آدرسی آلیب، دانیشمامیزی کسدیکدن سونرا، ائو ایشلریمی گؤرمه گه باشلادیم. پالتارلاریمی پالتار ماشینینا تؤکدوم. ائوی سوپروب، تر - تمیز ائله دیم. میطباقدا موزایئکلری سیلدیم. یوواق (دستشوئی) - توالتی سیرکه تمیزله ییجیسی ایله دئزاینفکتسیرت (ضد عفونی) ائله دیم. ساققالیمی قیرخیب، بیر دوش توتدوقدان سونرا تر- تمیز گئینیب، قارار ساعتینین تام ثانیه سینده تمیزچیلیک شرکتینین قاپیسینین زنگینی ووردوم.
گئنج بیر کیشی قاپینی آچیب، گولش قاباقجا:
- بیته شؤن. (بویورون)
- من بوگون سحر تلفون ائتمیشدیم.
- ائوئت، ائوئت، بویورون. بن آتالای.
دئیه گوروشمک اوچون الینی اوزالدیب، ایچری گیرمه گیمه اشاره ائتدی. کیملیک کارتیمی آلیب، فوتوکپی سینی چکدیکدن سونرا، گلیب میزینین دالیندا اوتورارکن:
- آبئی، سنی حکیم باشی یاپاجاغیز.
- نئجه یعنی حکیم باشی؟
- سنی بیر هاستانه یه گؤندره جه ییز.
- خسته خانادا نه ایش گؤره جگم؟
- آملیات اوداسینی تمیزله یه جکسین.
- عملیات اوتاغینی تمیزله یه جگم؟
- ائوئت، ائوئت، بیلیورموسونوز، هر دوغوم، هر آملیاتتان سونرا، آملیات اوداسی تمیزلنیب دزاینفکتسیرت اولمالی، چؤپ قابیلاری بوشالتیلمالی، اؤزل پلاستیکلرینه دولدورولوب، اؤزل شکیلده آتیلمالی، بوتون جیهازلار، عملیات تاهتی، فالان دزاینفتسیرت اولمالی.
جوان اوغلان بیردن - بیره سؤزونو کسدی، دیل - دودغی آراسیندا اؤز- اؤزونه:
- یا، بن ده هئپ دئزانفتسیرت، دزاینفتسیرت دئییب، دورویوروم. بو زاواللی دئزاینفتسیرتین نه دئمک اولدوغونو نردن بیلسین؟
دئیه میریلداندیقدان سونرا، اوزونو منه توتوب:
- آبی، دئزاینفتسیرت نه دئمک، بیلییورموسون؟
باشیمی آشاغی سالیب، اللریمی اوغوشدورماغا باشلادیم. یئددی ایل بویونجا باش جراح اولاراق عمل اوتاغیندا تر توکموشدوم. ایندی بو جوان اوغلان مندن دئزاینفتسیرت ین نه دئمک اولدوغونو بیلیب - بیلمه دیگیمی سوروشور. آغلاماغیمین قاباغینی توتماق اوچون، ساغ الیمین باش بارماغی و شهادت بارماغی ایله دوداقلاریمی ائشیکدن اورتایا ساری بیر یئره ییغیب، سیخیشدیردیم. جوان هویوخدو:
- آبی، اوتاناجاق بیر شئی یوخ، دزاینفکتسیون دئمک، اینفکتسیونون ترسی دئمکدیر. اینفکتسیونون نه دئمک اولدوغونو بیلیورموسون؟
گؤزومده کی یاشی گؤرمه مه سی اوچون باشیمی قاوزامادان، اؤسگورمک ایله بوغازیمین یولونو آچدیقدان سونرا، گئنه بیر جواب وئره بیلمه دیگیم اوچون آنجاق باشیمین ترپتمه سی ایله بیلدیگیمی یئتیرمه گه چالیشدیم. جوان اوغلان توتغونلوغومو حس ائدرک، تعجب ایله:
- آبی، سیزه بیر شئی می اولدو؟ هاستانه دن کورکویورموسونوز؟
جواب وئرمکده بیرآز داها یوبانسایدیم، بو ایشی الدن وئره جگیمه آرخایین ایدیم. اؤزومو ییغیشدیریب، عاددی بیر حالتده جواب وئرمه گه چالیشاراق:
- خیر خسته خانادان قورخمورام. اؤنجه لری ده خسته خانادا ایشله میشم. بو ایشی چوخ سئورک باشلایابیلرم.
- یارین ساباح ساعات یئددی ده بوردا اولون. بیرلیکده هاستانه یه گیدلیم.
ائرته سی گون آتالای ایله بیرلیکده کؤلن دن اون بئش کیلومتر اوزاقلیقداکی بروهل شهرینین خسته خاناسینا گئتدیک. آتالای منی خسته خانانین مسئول پرسونالی ایله "تازا همکاریمیز" دئیه تانیشدیردی. جراحلیق اوتاغینا گیره جگیمده آغلاماغیم توتاجاغینی حس ائدیردیم. اؤز ایچیمده اؤزومه تلقین ائتمه گه چالیشاراق، "ساکن اول، آرام اول، یاشامین آلچاق - اوجاسی چوخدور، ساکن اول، آرام اول" دئییردیم. جراحلیق اوتاقلارینین تدارکات مسئولو ایله بیرلیکده، بیرینجی قاتداکی اوزون سالونون اورتاسینا قدر گئتدیک. تدارکات مسئولو ایکی قاپینی گؤستررک:
- باخین، بو قاتدا بو ایکی اوتاق خسته خانامیزین اورژانس جراحلیق اوتاقلاریدیرلار. سوس، ساکین اولون، باخین بو اوتاغین قاپیسیندا "مشغول" تابلوسو وار. دئمک کی ایچریده جراحلیق اولونور.
ایکینجی قاپینی آچیب ایچری گیردیک. اوتاغی گؤرونجه هیجانیمی اؤنله مک اوچون قاپینین قاباغیندا دایانیب دوردوم. ایکی یول اؤز ایچیمده اؤزومه تلقین ائتدیم، "آرام اول، ساکن اول، یاشامین آلچاق - اوجاسی چوخدور، آرام اول، ساکن اول" تدارکات مسئولو دوروشومدان، بلکه ده دوداقلاریمین حالتیندن منده بیر شئیلر اولدوغونو حس ائدیب سوروشدو:
- مسلمانسوز؟
- بله
- تقوی لی بیر انسانا بنزیه ییرسینیز. ایشینیزه بسم الله ایله باشلاییرسینیز.
- بله
- دئمک کی تمیزلیگی ده چوخ اؤنملی بیلیرسینیز!
- بله
- آنجاق چوخ واسواسی اولمامالیسینیز. سرعت ایله ایشله مه لیسینیز. بورا اوؤژانس عمل اوتاغی دیر. بیر جراحلیق قورتولدوقدان سونرا اوتاق آراسیز ایکینجی بیر عمل اوچون تمیزلنیب حاضیرلانمالی دیر. بو ایشی باجارابیلرسینیز می؟
- بله، الیم آیاغیم ایشه یاتقیندیر. اؤز مملکتیمیزده ده خسته خانادا ایشله میشم.
تدارکات مسئولو اوزونو آتالایا چئویریب:
- منیم ایشیم آرتیق قورتولدو. تازا همکارینیزا گؤره جگی ایشلری اؤیگردین. اوچ - دؤرد گون ایکینیز بیرلیکده ایشله مه لیسینیز. تازا همکارینیز بو ایشین بوتون اینجه لیکلرینی اؤیگرنه جگینه قدر اونو یالنیز بیراخمامالی سینیز.
- باش اوسته، بو همکاریمیز استعدادلی بیر انساندیر، یاخشی اؤیگرنر.
تدارکات مسئولو گئتدیکدن سونرا، آتالای ایله جراحلیق اوتاغیندان چیخدیق. آتالای منه اوتاقلارین قاپیسینین قارشیسیندا کی بیر قاپینی گؤستررک:
- باخ، بورا تمیزلیک یاراقلارینین آمباری دیر.
دئیه رک قاپینی آچدی. ایچری گیردیک و آتالای منه تمیزلیک یاراقلارینی گؤسترمه گه باشلادی.
- باخ، بو پاس - پاس دیر. بو سطیله سو دولدوروب، ایچینه بو ضدعفونی ائدیجی مادده دن قاریشدیریب اوتاغین یئرینی سیله جکسن. آها، بو چکمه ده اؤزل پلاستیکلر وار. چراحلیقدا اورگان کسیلیمیش ایسه، اورگانلاری بو پلاستیکلرین ایچینه ییغاجاقسان، آغزینی مؤحکم باغلاماغی اونودما. بو پلاستیک جعبه لرین ایچینه قویوب، اوستونه بو اتیکت دن یاپیشدیراجاقسان. بو پالتار یوماق ماشینی دیر. جراحلالیق دا ایشله نیلن پالتارلاری بو ماشینا تؤکجه کسن، یوولدوقدان سونرا بو قوروتما ماشینیندا قوروداجاقسان، یاخینا گل، قوروتما ماشینینن درجه لرینی اؤیگرن.
تازادان جراحلیق اوتاغینا قاییتدیق. آتالای بیر ژنتیک پروفسورونون لابرتواردا اؤیگرنجی لرینه پراتیک درس اؤیگرتمه سینه بنیزر بیر ژست ایله آنلاتماغا باشلادی.
- باخ، چوخ دققت ائله، تمیزلیگه باشلادیغیندا، اؤنجه زیبیللری ییغاجاقسان، یئرده الجک، پالتار پارچاسی فیلان وارسا اؤنجه اونلاری ییغیشدیراجاقسان، سونرا بو سطیلده کی قان، چیرکی، بایاخ گؤستردیگیم ایکی قاتلی پلاستیکلره بوشالدیب، آغزینی سیخی باغلاییب، بو جعبه لره یئرلشدیرجکسن......
بیر آز آنلاتدیقدان سونرا آتالای بیر دورخسولاندی. آلنینی اوغوشدوروب:
- یوخ بئله اولماز بوشکیلده اؤیگرنه بیلمزسن، دور ایندی من گلیم،
دئیه اوتاقدان چیخدی. یالنیز قالدیغیمدا بیر داها اوتاغین تشکیلاتینا دققت ایله باخدیم. بئله بیر اوتاقدا یوزلرجه انسانین باغارساغیندان، آغ جیگریندن، سیدیک تورباسیندان، بئنیندن بئله سرطان تومورلاری چیخاردیب، حتمی اؤلومدن قورتارمیشدیم. ایندی ایسه بورانین تمیزلیگینده ایش سیراسینی اؤیگرنمه لی ایدیم. آغلاماغیمی اؤنله یه بیلمه دیم. اولدوغوم یئرده چؤمبلیب، اوتوروب اوزومو اللریمین ایچینه سیغیب، آجی - آجی آغلادیم. آتالیایین آددیملارینین سسینی ائشیدینجه گئنه اؤزومو ییغیشدیریب آیاغا قالخدیم. کاغاذ دستمال ایله گؤزلریمی سیلیب، سرهنگین امرینه حاضیر دوران بیر سرباز کیمی دوردوم. آتالای الینده بیر - ایکی واراق کاغاذ، بیر قلم ایله ایچری گیردی. کاغذ - قلمی منه وئریب،
- آل، دیققت ایله گؤره جگین ایشلرین سیراسی نی یاز. بیرینجیسی هانسی ایشدن باشلایاجاقسان؟
اؤز ایچیمده "ساکیین اول، ساکین اول" دئیه تلقین ائدرک یازماغا باشلادیم.
- بیرینجیسی آشغاللاری ییغاجاغام.
- ایکینجیسی قان - قوخ، کسیلمیش اورگانلارین سطیلینی بوشالداجاغام.
- اوچونجوسو.......
الیم یازماقدان دایاندی. بوغازیم بیچیلدی. گؤزلریم گئنه دولدو. یوموروقلاریم ایله میزین اوستونه ووروب، وار گوجوم ایله چییغیرماق ایسته ییردیم:
- اوچونجوسو.... یوخ، ائله بیرینجیسی سرطان یارادان فاکتورلاری گؤرمه مزلیکدن گلیب، اؤز مالی چیخارلارینی یوزمینلرجه انسانین یاشامیندان یئی بیلن (ترجیح وئرن) محیط زیست مسئوللارینین ائوینی ییخاجاغام.
آتالای دوروخسوندوغومو حس ائدرک:
- نه اولودو؟ یازابیلمیرسن؟ یازیب اوخوماق سوادین یاخشی دگیل ایسه بو ایش سنین اوچون چتین اولار. بو ایشده اؤیگرنمگین گرکن بیر دونیا شئی وار. ایسترسن بیز باشقا بیر ایشچی تاپاق.
- یوخ، یوخ، ساوادیم یاخشی دیر. ذهنیم بیر لحظه اؤنمسیز بیر شئیه گئدی.
بیر یئددیلیک (هفته) آتالای ایله بیرلیکده تمیزلیک ایشلرینی اؤیرندیکدن سونرا اؤزوم تک باشیما ایشه باشلادیم. جراحلیق اوتاغینا، اورانی تمیزلمک اوچون گیرمک بیر شکنجه ایدی ایسه ده، بو شکنجه یه دایانمالی ایدیم. هرگون سحر اویاندیغیمدا، الیمی اوزومو یوووب، اوزومو قیرخدیقدان سونرا قاینالتی دان اؤنجه یاریم ساعات اوتاغیمین بیر کونجونده باغداش قوروب اوتوروب، بئلیمی دیک توتوب، گؤزلریمی یوموردوم. سسسیزجه، اؤز ایچیمده اؤزومه تلقین ائله ییردیم، "ساکن اول، آرام اول، یاشامین آلچاق - اوجاسی چوخدور، آیدین و اومیدلی گونلره ساری گئدیرم" سارا و آیدانی گؤروردوم. قوجاقلاییب اؤپوب، سئویردیم. " یالنیز من دگیلم، بیر چوخ آتا اوشاغیندان آیری دوشوب، بیر چوخ کیشی آروادیندان آیری دوشوب" دئیه فیکیرلشیردیم. گئنه "آیدین گونلره ساری گئدیرم" دئیه ذهنیمه گلیردی. ایشیمده ایسه سلقه لی، حوصله لی ایشله ییردیم. جراحلیق اوتاغینی تمیزله مگین بئله انسان ساغلیغی ایله ارتباطدا اولدوغوندان سئوینرک، ایشیمده چوخ دیققتلی ایدیم. مناسب موقعیتلرده خسته لرین بیر پاراسی، پرستارلارین و حکیملرین ده بیر پاراسی ایله ساغدان - سولدان، هاوادان - سودان صحبت ائتمه گه چالیشیردیم. پرستارلار کیمی حکیملرده بوش بیر انسان اولمادیغیمی حس ائدیردیلر. آخشاملاری ایشدن چیخینجا چوخ زامان کؤلن اونیورسیته سینین کیتابخاناسینا گئدیب سرطان باره سینده سون آراشدیرمالاری، سون تداوی متودلارینی آختاریب، اوخوماغا چالیشیردیم. اوچ آی یاریم ایشله دیکدن سونرا بیر گون ایشیمی قورتاریب خسته خانادان چیخماق ایسته دیگیمده، رسپسیونداکی خانیم ،
- تدارکات مودورو سیزی گؤرمک ایسته ییر، بیر دقیقه گؤزله یین، تلفن ائدیب گؤروم ایشی یوخسا، اوتاغینا گئدین.
دئدی.
تدارکات مسئولونون اوتاغینا گیردیگیمده، یانیندا بیر خانیم دا وار ایدی. تدارکات مسئولو یئریندن قالخیب، منیم ایله ال وئردیکدن سونرا،" پرسونال مودوروموز خانیم بلومنهوفن" دئیه او خانیمی تانیشدیردی. اوتوردوقدان سونرا تدارکات مسئولو سؤزه باشلادی.
- سیزده بیر عجاییبلیک وار. ایشینیزی چوخ تمیز و سلقه لی گؤرورسونوز. اون ایکی ایلدیر بو خسته خانانین تدارکات مسئولویام، سیزین قدر مسئولیتلی، تمیز و سلقه لی ایشله ین گؤرمه میشم.
- ساغ اولون، لوطفوز وار.
- آلمانجا دیلینیز یئترلی قدر اولسایدی، سیزی اؤزوموز استخدام ائتمک فیکریمیز وار.
خانیم بلومنهوفن اوزونو منه توتاراق:
- دانیشماقدا بیرآز چتینلیک چکیرسینیز، یازیب - اوخوماق نئجه، باشاریرسیز.
- دوغروسونو ایسترسه نیز یازیب - اوخوماغیم دانیشماغیمدان چوخ داها یاخشی دیر.
- چوخ گؤزل، ساباحدان ایشینیزی قورتارینجا بیر - ایکی ساعات اؤیگرنمک اوچون زامان آییرسانیز، سیزه آیری بیر ایش گؤستره جییک.
ائرته سی گوندن ایشیم قورتولونجا تدارکات مسئولونون یانینا گئدیردیم. اونون ایله بیرلیکده، جراحلیق اوتاقلارینی گئزیردیک، جراحلیق یاراقلارینین نئجه لیگی (کیفیتی) و نئچه لیگینی (کمیتینی) گؤزدن کئچیریردیک. اسگیکرین لیستینی توتوردوق، تمیزلیک آنبارلاریندا گرکلی ملزمه و موادین آزلیق - چوخلوغونو گؤزدن کئچیریردیک، آلیناجاقلارین لیستینی توتوردوق. جراحلارین سویونوب - گئینمه اوتاقلاریندا ایش پالتارلارینین بؤیوکلوک - کیچیکلیک اؤلچولرینه گؤره دیلابلاریندا یئترلی قدر جراحلیق پالتاری اولوب اولمادیغیی گؤزدن کئچیردیب اسگیکلرین تاماملانماسی اوچون لیست حاضرلاییردیق. اون گون بئله جه ایشله یکدن سونرا تدارکات مسئولو:
- بوندان سونرا سیز آرتیق اؤز مستولیتینیز ایله بو ایشی قاباغا آپاراجاقسینیز. استخدامیندا اولدوغونوز کیرالیق ایشچی شرکتینه استعفا یازین. گلن آیین باشیندان خسته خانا اؤزو سیزی استخدام ائدجک.
دئدی.
بیر ایل یاریم بو ایشده ایشله مکده ایدیم. حقوقوم دا یئترلی قدر ایدی. ناراضیلیغا یئر یوخ ایدی. حکیملر ایله، پرستارلار ایله یاخشی ارتباطلاریم قورولموشدو. بیر ایل یاریم ایچینده ان کیچیک خطا گؤرونمه میشدی ایشیمده. آلمانجانین یازیب - اوخوماسینی چوخ اساسلی و کؤکلو اؤیگرندیگیمین یانیندا، یانلیشسیز و آخیجی دانشیردیم. بو آرادا یاخشی بیر ماشین آلمیشدیم. کؤلن شهرینین بروهله یاخین بیر بؤلگه سی اولان "کلتنبرگ" ده داها بؤیوک و داها گؤزل یبر ائو کیرالاییب، اورا داشینمیشدیم. آخشاملاری ایشدن سونرا "میلیتر رینگ" این دالینداکی بؤیوک چمنلرده قیرخ بئش دقیقه قاچدیقدان سونرا ائوه گلیب دوش توتوب ، یاریم ساعات مدیتاتسیونا اوتوروردوم. آرادا بیر سارا و آیدا ایله تلفونلاشیردیق. اونلارین دا اؤنجه کیلر کیمی چتینلیکلری اولمادیغینا سئوینیردیم. یاواش - یاواش آلمانا گله بیلمکلری اوچون زمینه حاضیرلاییردیق.
فبروار آینین سویوق بیر گونونده، چملی - دومانلی بیر سحر چاغی ایشه تازا باشلامیشدیم. بیردن - بیره خسته خانانین اوچ - دؤرد آمبولانسی آژیرلری چیغیردا - چیغیردا یولا دوشدولر. جراحلار، پرستارلار تر - تلسیک سویونوب - گئیینمه اوتاقلارینا دولوب، پالتارلارینی دگیشدیردیلر. تدارکات مسئولو موبایلیما زنگ ووروب، "هر جراحلیق اوتاغینیدا نئچه قات ملزمه حاضیرلانمالی دیر" دئیه امیر وئردی. جراحلیق اوتاقلارینا تر - تله سیک اضافه ملزمه داشیماق ایله مشغول ایکن، آمبولانسلارین اوولتو سسی گئنه قولاقلاری دلمه گه باشلادی. برانکاردلاردا آغیر یارالیلارین خسته خانانین سالونلارینی دولدورماغی چوخ چکمه دی. بروهل ده ایکی یئگین قاطار بیر رئیلین اوستونه دوشوب، تام کله - کله یه بیر- بیرلینه وورموشدولار. خسته لر چوخ آغیر یارالانمیشدیلار. کیمیسنین قولو - قیچی یالنیز بیر دریدن آسلانیردی. کیمی سینین بیر الی، یوخسا آیاغی کیتاب کیمی ازیلمیشدی. کیمیسی نین اوزونده - گؤزونده ایکی - اوچ سانتیم درینلیکده اوزون جیریقلار وار ایدی. بیر سونراکی نوبت یارالیلاری گئتیرمک اوچون یئترلی برانکارد اولمادیغیندان پرستارلار یارالیلارین چوخونو برانکارددان ائندیریب سالونون یئریه قویماغا مجبور قالیردیلار. سالوندا آیاق قویماغا یئریوخ ایدی. یارالیلاردان آخان قان سالونون بوتون یئرینی بله میشدی. قان ایتیرن یارالیلارین بیر چوخونا سروم باغلااماق اوچون سرم آیاغی (پایه سی) سی یوخ ایدی. سس - کوو بیر- بیرینه قاریشمیشدی. یارالیلاردان بیر پاراسی اینیلده ییردی. بیر پاراسی یارالارینا باخیب، آغلاییردی. بیر پاراسی ساکن ایدی. بیر پاراسینین هئچ بیر یئرینده یارا گؤرونموردو. بلکه ده ایچ اورگانلاری، یوخسا بئیینلری ضربه اثرینده ایشدن دوشموشدو. آمبولانسلارین اوچونجو یول گئتیردیکلری خسته لره آرتیق سالوندا بئله یئر یوخ ایدی. هر ایکی جراحلیق اوتاغی ایشله مکده ایدی. آنجاق دؤرد جراح، ایکی اوتاق، قیرخ - اللی آغیر یارالینین عهده سیندن گله بیلمیردی. چوخ آغیر یارالانمیشلاردان، یوخسا چوخ قان ایترنلردن اؤلمه گه باشلایانلاری وار ایدی. الیمدن هئچ بیر ایش گلمه دیگینه گؤره، آنجاق بیر قیراقدا دوروب، یارالیلارین اینیلتیسینی دینله ییب، قان ایتیرمکدن اؤلنلرین آغاران بنیزلرینه مات - مات باخیردیم.
ساغداکی جراحلیق اوتاغینداکی خسته نین ایشی قورتاریلیب، ال برانکاردیندا ائشیگه چیخاردیلینجا، جراح بیر فرصت تاپیب باشینی اوتاغین قاپیسیندان چیخاردیب، سالونداکی یارالی ساییسینی گؤرونجه هؤووشنه لندی. باش پرستارین اوستونه چیغیردی. سفارش وئرین بونلاردان اوبیری خسته خانالارا آپارسینلار. بیز بو قدر یارالینین هامیسینا بیر یئرده باخابیلمریک، بونلارین چوخو بوردا اؤلر" دئیه چیغیریب ایکینجی یارالینی ایچری آلدی.
بیر لحظه بئنیمین ایچینده بیر جیریققا شاخدی. هیپوکرات آندیم ثانیه نین نئچه دن بیرینده ذهنیمده جانلاندی:"انسان ساغلیغینی خطرده گؤردوگوم لحظه، گؤزلنتی سیز، شرطسیز یاردیمجی اولاجاغیما آند ایچیرم." جیریققا کیمی قاچیب، ملزمه اوتاغیندان بیر اووچ میخ ایله بی چکیچ گئتیریب میخلاری دووارلارا چالماغا باشلادیم. باش پرستار،
- سن نه ائله ییرسن؟
دئیه باشیما چیغیراراق اوستومه یوگوردو. اوندان داها بیرگوجلو سس ایله،
- منیم ایشیمه مزاحم اولاجاغین یئرده، گئت سروملاردان گتیر تاخ بو میخلارا، باغلا یارالیلارا!
دئیه جواب وئردیم. باش پرستار نئچه آیری پرستارا عینی امری وئردی. تر - تلسیک قاچیب، پالتار دگیشدیرمه اوتاغیندا سویونوب، جراحلیق پالتاری گئینیب، ملزمه اوتاغیندان ایگنه، پنس، اکسیژن ماسکی، قان گروهو تستی کارتلاریندان گتیریب، یارالیلارین قان گروهلارینی تعیین ائدیب، هر بیرینین کارتینی اوستونه قویاراق، باش پرستارارا ساری،
- گئتیرین بونلارا قان باغلایین!
دئیه امیر وئردیم. قیسسا زاماندا قان ایترمک ایله اؤلومه محکوم اولان یارالیلار، بو مرحله دن قاییتدیلار. یارالاری آغیر اولانلاردان باشلایاراق، یارالیلاری جراحلیق ائله مه گه، تیکمه گه، باشلادیم. باش پرستار، یاخینلاشیب،
- دکتر بیگ، سیز نه زامان گلدینیز؟
دئیه سوروشدو. تانیماسین دئیه باشیمی قاوزامادان
- من کلتنبرگ" خسته خاناسیندانام.
دئیه جواب وئردیم. پرستارلاردان بیر نئچه سی منه ملزمه یئترمک اوچون، تیکیب، باغلادیغیم یارالییلاری ال برانکاردی ایله اوتاقلارا آپارماق ایله مشغول اولدولار. بو آرادا ایکینجی جراحلیق اوتاغینین قاپیسی آچیلدی و ایچرده کی یارالی برانکارد اوستونده چیخاریلدی. برانکاردین آرخاسیجا جراح قاپینین آغزینا گلیب بیر سونراکی یارالینی ایچری آلماق ایسته دیگینده منی گؤروب پرستارین بیریندن،
- او کیمدیر، نه ائیله ییر اوردا؟
دئیه سوروشدو.
پرستارین
- بیلمیرم
جوابیندا جراح منه یاخینلاشیب تر - تله سیک،
- همکار، سیز کیمسینیز؟
- دئیه سوروشدو، باشیمی چئویریب،
- من دکتر پترس ام، کلتنبرگ خسته خاناسیندان.
آغیز- بورنومدا جراحلیق ماسکی اولدوغوندان دکتر منی تانیابیلمه دی. اؤز ایشینه ادامه وئردی. سونونجو خسته نین یارالارینی تیکدیکدن سونرا، سویونما - گئیینمه اوتاغیندا پالتاریمی دگیشیب، کیمسه نین منی گؤرمه سینه امکان وئرممک اوچون تلسیک ال - آیاغیمداکی قانی یوووب، ایشلتدیگیم جراحلیق پالتارلارینی بیر پلاستیک توربایا قویوب، اؤزوم ایله اوتاقدان چیخارتدیم. اوتاقلاردا یئر اولمادیغی اوچون یارالیلاردان بیر پاراسی سالوندا یاتیردیلمیشدیلار. تمیزچیلر سالونو تمیزله ییردیلر. بیریسی دووارداکی میخلاری چیخاردیردی. سالونون قاپیسیندان چیخارکن تدارکات مسئولونون قارشیدان گلدیگینی گؤردوم. منی دانیشدیرماسین دئیه باشیمی آشاغی سالیب، یانیندان کئچرکن سویوقجا بیر سلام وئریب اوزاقلاشدیم. بیر - ایکی آددیم سونرا دالیدان چاغیردی،
- همکار، ایش ساعاتینیز قورتولماییب.
- اؤنملی بیر ایشیم وار، بوگون بیر ساعات تئز گئدیرم. سونراکی گونلرده یئر - به یئر ائله رم.
- بوگون قیرخ - اللی نفر یارالی وار ایدی. خسته خانانین بوتون سیستمی بیر - بیرینه دگیب، آرتیق - اکسیکدن لیست توتمالیسیز. تمیزچیلرین ایشله رینه نظارت ائتمه لیسیز.
- ساباح سحر تئزدن گلرم.
دئیه، آرتیق آیری بیر شئی دئمه سینه امکان وئرمه دن قاپیدان چیخدیم.
ائرته سی گون سحر خسته خانانین قاپیسیندان گیردیگیمده رسپتسونداکی ساققالی کیشی منی چاغیریب،
- ایشه باشملامادن، اؤنجه بوردا اوتوروب گؤزله یین.
- نییه؟
- بیلمیرم. منه سیزه بو خبری یئتیرمه گیمی امیر وئردیلر.
عیادتچی لرین گؤزله مه سالونوندا، رسپتسیونون قارشیسینداکی صندللرین بیریسینین اوستونده اوتوردوم. نه اولدوغونو آنلاماق چتین دگیل ایدی. سورقو - سئوالا چکیله جگیمی، بیر اؤنجه کی آخشام نییه بیر ساعات یاریم تئز ایشدن چیخدیغیمین ندنی، الیمده کی پلاستیک توربادا آپاردیغیمین نه اولدوغو، خسته خانادا بئشینجی بیر جراح دان خبیریم اولوب - اولمادیغی سوروشولاجاق ایدی. هئچ ده قورخموردوم. بو ایشی الدن وئره جگیمدن قورخمادیغیم کیمی، حقوقی اولاراق بیر جورم ایشله میشسم بئله، انسانی اولاراق بیر جورم یوخ، خیر بیر ایش گؤردوگومدن و بوندان دا اؤته یه ایچدیگیم آندا صادق قالدیغیمدان اؤزومه بؤیوک بیر سایغی حس ائدیردیم. یاریم ساعات گؤزله دیکدن سونرا، رسپتسیونداکی کیشی دومسوگو ایله رشپتسیونون جامینا ووراراق منی چاغیریب، سویوق و آغیر بیر لحن ده:
- تدارکات مسئولونون اوتاغینا گئتمگینیز ایسته نیلیر.
دئدی.
تدارکات مسئولونون اوتاغینین قاپیسینا ایکی یول ووردوقدان سونرا، آچیب ایچری گیردیم. پرسونال مودورخانیم، باش جراح، خسته خانانین باش مودورو و تانیمادیغیم بیر کیشی ده اوتاقدا اوتورموشدولار." سلام، سحریز خیر اولسون" اومون جوابینی سویوقجا وئردیکدن سونرا، تدارکات مسئولو صندلی گؤستررک آغیر و استهزاجی بیر لحن ده.
- نه اوچون دونن آخشام بیر ساعات یاریم تئز ایشدن چیخدینیز؟
- بیر ایشیم وار ایدی.
- پلاستیک توربادا الینیزده بیر شئ آپاراردینیز، اونون نه اولدوغونو سوروشابیلمرم؟
بیرآز نم - نوم ائله ییب اللریمی اوغوشدوردوم. بیر اوتغوندوم.
- پالتار.
- نه پالتاری؟
- اؤز پالتارلاریمم.
باش جراح آلچاقلاییجی بیر باخیش و تمسخر ائدیجی بیر لحن ایله:
- سیزین آدینیز نه دیر؟
- اصغر.
- اولمایا تصادفاً پترس اولموش اولا؟
هامی تمسخر ایله گولوشدولر.
باش جراح سؤزونه دوام ائتدی.
- دونن خسته خانامیزدا چاغیریلمامیش بیر جراح تاپیلمیشدی. اؤزونو پترس اولاراق تانیتدیرمیش. آنجاق نه بروهل ده، نه کؤلن ده بو آددا بیر جراح یوخدور.
هئچ بیر شئی دئیه بیلمه دیم. گؤزونون ایچینه باخا - باخا قالدیم. تانیمادیغیم کیشی او لحظه یه قدر باشینی آشاغی سالیب دانیشیلانلاردان پروتوکول توتماق ایله مشغول ایکن، باشینی قاوزاییب سوروشدو.
- دونن گون بویو هاردایدینیز؟ بیلیننلره گؤره خسته خانادا دگیل دینیز. آنجاق آخشام چیخاندا سیزی الینیزده پلاستیک بیر توربا ایله خسته خانادان چیخارکن گؤرنلر اولوب.
- خسته خانادا ایدیم، آرالیق شولوق اولدوغو اوچون کسین کی منیم من اولدوغوما دققت ائدن اولماییب.
تدارکات مودورو سئوال دولوسو باخیشینی گؤزومون ایچینه تیکدی.
- بیرینجی قاتداکی سالونون دووارلارینا میخ چالاندان سونرا اورتالیقدان یوخ اولوبسوز.
- بله
باش جراح منه ساری یوخ، خسته خانانین باش مودورنه ساری باخاراق،
- اوندان سونرا دا ایگیرمی ایللک جراحلیق اؤیگرنمه زامانینی بیر ایکی دقیقه ده کئچیردیب جراح باشی اولوبلار.
تانیمادیغیم پروتوکول توتان آدام آغیر بیر لحن ده،
- بونا نه دییه بیلرسینیز؟
آرتیق قاچاجاق یول اولمادیغینی حس ائدیردیم. سؤز گورشدیرمکده ده بیر فایدا گؤرموردوم. اؤز وجدانیمین یایندا باشیم اوجا ایدیم. جراحلیق ائله دیگیم یارالیلاردان هئچ بیرینده بیر عارضه چیخمایاجاغیندان آرخایین ایدیم. بئلمی دیکلدیب، بوینومو دیک توتتدوم. آرخایینلیقدان و صداقتدن قایناقلانان بیر باخیش و بیر سس تونوندا، اوزو خسته خانانین باش مودورونه.
- من بیر سرطان متخصصی و عینی حالدا بیر جراحام. ایچدیگیم آندی سیندیرماق ایسته مه دیم. یارالیلارین جانی خطرده اولدوغو اوچون یاردیم ائتدیم.
- کیمدن اجازه آلدینیز؟
- وجدانیمدان.
- باش جراح سؤزون اورتاسینا گیردی.
- ووردوغو بخیه لر ده چوخ پروفسیونل گؤرونورلر.
پروتوکول توتان کیشی آرخایینلیقدان دانیشدیغینی گؤستررک.
- بئله بیر ایشی، بلکه آفریقادا، یوخسا پاکستاندا گؤره بیلیرسینیز، آنجاق آلماندا بئله بیر ایش چوخ آغیر بیر جورم دور. آلمان قانون مملکتی دیر. حقوقی اولاراق بؤیوک بیر جورم ایشله میشسینیز.
- تانیدیغیم ان بؤیوک حقوق مرجعی انسانلیق وجدانی دیر.
- دئملی اجازه نیز اولمادیغینا قارشین، الینیزه جراحلیق پیچاغی گؤتوروب آیری انسانلارین سرنوشتینده دخالت ائتدیگینیزه اقرار ائدیرسینیز.
- من اؤزومه آرخایین اولدوغوم اوچون بئله بیر ایش گؤردوم. منیم جراحلیق ائله دیگیم خسته لرده منیم ایشیمدن قایناقلانان بیر عارضه گؤرونسه، مسئول اولدوغومو بوینوما آلیرام.
پروتوکول توتان کیشی یازماغا چالیشدیغی سون جمله نی قورتاریب.
- او زامان بویورون بورایا بیر امضا آتین!
دئیه کاغاذی قاباغیما ایته له دی.
پرسونال مودورو خانیم تاسف بیلدیرن بیر سس تونوندا:
- بئله بیر ایشی گؤرمه مه لی ایدینیز. سیز بیزیم یاخشی ایشله ینلریمیزدن ایدینیز. آنجاق بوگوندن سیزی آرتیق ایشله ده بیلمریک.
دادستانی نین قارارینا گؤره محکمه قاراری چیخینجایا دک ائودن ائشیگه چیخماغیم محدودلاشیب آنجاق گونده بیر ساعات یاریم، بیر دادستانی مامورونون ائشلیگینده (همراه لیغیندا) ائویمدن چیخماق اجازه سی وئریلدی.
اوچ آی ایچینده محکمه ایله نئچه یازیشمادا بوتون مدرکلریمین دگرلندیریلمیش (ارزیابی) فوتوکپی لرینی، اؤز ساوونمامی (دفاعیه می) یازیب محکمه یه گؤندردیکدن سونرا مای آینین سگییزینده محکمه یه چیخماغیم قارارلاشدیریلدی.
محکمه گونو سحر ساعات بئش یاریمدا یوخودان اویاندیم. آیری گونلریمدن هئچ بیر فرقی یوخ ایدی.یوووندوم، ساققالیمی قیرخدیم، پالتاریمی گئینیب، هر گونکو کیمی قاینالتی دان اؤنجه کی مدیتاتسیونوما اوتوردوم. باغداشیمی قوروب، بئلیمی دیکلدیب، گؤزلریمی دووارداکی، سون زاماندا تانیدیشدیغیم بیر نقاشین چکیب، منه پای وئردیگی بیر تابلویا تیکدیم. تابلودا چکیلمیش اولان نقاشی، یانلاری و اوستو قیرمیزی روز گوللری ایله اؤرتولو، قدیمی بیر تاختا قاپی نی گؤرسه دیردی. اوشاقلیق چاغلاریمدا، حیطیمیزده میطباغا گیرن قاپینی آنیمساتیریدی منه بو قاپی. هله یاندان دوشن گونون ایشیغی ایله گوللرین قاپینین اوستونده کی کؤلگه سی نه دیققت ائتدیگیمده قیرخ - قیرخ بئش ایل گئری قاییدیب، او گونلریمی تازادان یاشاییر کیمی اولوردوم. سون زاماندا بو قاپی مدیتاتسیون اوچون بیر اوبژه اولموشدو منه. ایگیرمی دقیقه بو قاپیا باخدیقدان سونرایاواش یاواش ذهنیمده کی کلمه لر ارییب گئدیردی. روحونا هله کلمه یئرلشمه میش، آنجاق حس لر و دویغولار ایله یاشایان معصوم بیر اوشاغا دؤنوشوردوم. اوشاقلیق چاغلاریمین خوش گونلرینی، آتامین، آنامین سئوگی دولو نوازشلرینی خاطرلاماق یوخ، تازادان یاشاییردیم. اتیم ایله دریم ایله، بوتون وارلیغیم ایله حس ائدیردیم. آیاغا قاخینجا اورگیمی بیر حسرت دولدوروردو، "کشگه تک من یوخ، بوتونن انسانلار بؤیویونجه بو دویغولاری ایتیرمه سه ایدیلر" دئیه فیکیرلشیردیم. آنجاق بوگون کئچمیشیمه یوخ، گلجه گیمه ساری بیر ویزیون باشلادی. او قاپی " نیر" کندینده کی حیطیمیزده میطباغا آچیلان قاپی یوخ، استکهولم شهرینده بویوک بیر ساختمانین یانلاری قیرمیزی روز گوللری ایله اورتولو بؤیوک قاپیسی ایدی. قاپی ملاییم جه آچیلدی. قیزیم آیدا، اوتوز یاشیندا متین بیر خانیم اولاراق، ساغ الینده بیر دسته گول، سول قولتوغونون آلتیندا نوبل جایزه سینین مدرکی اولان قهوه رنگینده گؤن جیلیدلی بیر دفتر ایله قاپیدان چیخیب، متین و آرام آددیملارایله منه ساری گلدیب، بوینومو قوجاقلاییب اوزومدن اوپرکن "آتا، بوتون وارلیغیمی سنه بورجلویام" دئدی. "قیزیم، بوتون والیغین ایله انسان ساغلیغینین خدمتینده اولدوغون اوچون سنه غرور دویورام" دئیه جواب وئردیم.
قاپینین زنگینین وورولماسی ایله اؤزومه گلیب آیاغا قالخدیم. اونسوزدا ساعات یئددی ده دادستانی دن بیر مامورون گلیب، منی محکمه یه آپاراجاغینی بیلیردیم. قاینالتی یئمه گه آرتیق فرصتیم یوخ ایدی. محکمه یه گؤندردیگیم مدرکلریمین و ساوونمامین بیر فوتوکوپیسینی اؤزوم اوچون ییغدیغیم دوسیه نی گؤتوروب، باشماقلاریمی گئییب قاپیدان چیخدیم.
محکمه سالونوندا آروادلی کیشیلی، قوجالی جوانلی یوزدن چوخ آدام وار ایدی. جماعاتین چوخو، اوتورماق اؤچون یئترلی یئر اولمادیغیندان، آیاق اوسته قالمیشدی. قیسسا بیر باخیشدا، گیریش قاپیسینین قارشیسیندا ایگیرمی - ایگیرمی بئش سانتیم اوجالیقداکی سککی نین اوستونده کی دزگاهین دالیندا اوتوران قوجا قاضی نی، ساغ یانیندا بیر کیشی کاتیب، سول یانیندا بیر خانیم کاتیبی، دزگاهدان آشاغی دا ساغ یاندا شاکی طرفینده اوتوران ایکی کیشی دن بیریسینین بیر دادستان، اوبیرینین ایسه بروهل خسته خاناسینین حقوقی مشاویری اولدوغونو، متهم یئرینده کی ایکی اوتوراغین دا بوش قالدیغینی قیسسا بیر باخیش ایله گؤروب تمکینلی آددیملار ایله متهم یئرینه ساری یئرییب، اوتوراقلارین بیریسینین اوستونه اوتوردوم. قاضی اوزونو منه توتاراق،
- یازیشمالاریمیزدا بیر وکیل توتماغینیزی توسیه ائتمیشدیم.
- هئچ وکیل منی اؤزوم قدر اورکدن ساوونماز
- اؤزوز بیلرسیز، وکیلسیز ایشینیز چتین اولاجاق.
دادستان آیاغا قالخیب قاباغینداکی دوسیه دن اوخوماغا باشلادی:
- متهم کئچن فبروار آیینین سکگیزینده اجازه سی اولمایاراق جراحلیق ائتمک ایله دوققوز نفرین جانینا قصد ائتمیشدیر. دادستانی جزا قانونونون 223 اونجو مادده سینه گؤره متهمه بئش ایل، آیریجا متهم حکیم اولمادیغی یئرده اؤزونو حکیم اولاراق تانیتدیردیغی اوچون جزا قانونونون 323 اوجو مادده سینه گؤره بیر ایل حبس جزاسی ایسته ییر.
دادستان یئرینه اوتوردوقدان سونرا بروهل خسته خاناسینین حقوقی موشاویری آیاغا قالخدی:
- متهم بیزیم خسته خانامیزدا تمیزچی اولاراق ایشله ییردی. کیمسه ده ن اجازه آلمامیش و قانونا آیقیری اولاراق جراحلیق پالتاری گئئیب، اؤزونو حکیم اولاراق تانیتدیرماسی اوچون، بیزیم خسته خانامیزین پرستیژینی آشاغی گتیریبدیر. بو ایشین سونوجو اولاراق خسته خانامیز یئتمیش مین اویرو ضرر گؤروبدور. متهمین خسته خانایا ووردوغو ذیانی قارشیلاماغا محکوم اولماسینی ایسته ییریک.
بو آرادا حضارین ایچیندن بیر پاراسینین کاغاذ دستمال ایله گؤز یاشلارینی سیلدیکلری، دیققتیمی چکدی. حضارین ایچینده کیلردن بیریسینین چهره سی جراحلیق ائتدیگیم جوان بیر اوغلانا بنزه ییردی. قاضی اوزونو منه توتاراق.
- گؤردوگونوز ایشین مسئولیتینی بونونوزا آلیرسینیز می؟
یئریمدن قالخیب، اوزو قاضی یه ساری، تمکینلی بیر سس تونوندا و اؤزومدن آرخایین اولاراق:
- جراحلیق ائله دیگیم یارالیلاردان هانسیندا بیر عارضه چیخمیشسا سوروملولوغو البته کی منیم بوینومادیر. آنجاق بوگونه قدر بئله بیر مورد بیلدیریلمه ییب. دادستانی یه، یوخسا خسته خانانین وکیلینه بئله بیر مورد بیلدیریلمیش ایسه، بویورسونلار.
دادستان اوتوردوغو یئرده، سؤزومو کسدی
- بئله بیر ایش گؤرمه گه سیزین حقوقی اولاراق اجازه نیز یوخ ایدی.
- دئملی منیم جراحلیق ائتدگیم خسته لرده ن هئچ بیرینده بیر عارضه چیخماییب؟
- بیز قانونو اجرا ائتمک ایله موظف ایک.
- منیم تانیدیغیم ان یوخاری قانون انسانلیق وجدانی دیر. کاغاذ اوسته اجازه م یوخدو ایسه ده، بیر حکیم اولاراق ایچدیگیم آندا صادق قالمالی ایدیم. قانون انسانلاری قوروموقاق اوچون یازیلیب و انسانلاری قوروماق یولوندا اجرا اولمالی دیر. منیم گؤردوگوم ایشدن بیریسینین ساغلیغینا ذره جه ضرر گلمیشسه، بوتون مسئولیتی بوینوما آلیرام. آنجاق انسانلارا یاردیمجی اولوب اونلاری اؤلومدن قورتاردیغیم اوچون منی جزالاندیران قانونا بویون قویماغا حاضیر دگیلم.
قاضی آیاغا قالخدی. گؤز یاشلارینین آخماغینی توتماغا چالیشارکن سایغی اشاره سی اولاراق ائگیلدی و قالخدی.
- انسانلییق وجدانی قارشیسیندا باش اگیرم. متهم تبرئه اولور.
حضارین ایچیندن بیر نفر کیشی قاباغا گلدی و اوزو منه دانیشماغا باشلادی
- من "ماکس پلانک انستیتوسونون" رئیسیم. سیزین دگرلی آراشدیرمالارینیز و طب دونیاسیندا بوگونه دک اولمایان تازا یوللار گؤستردیگینیزی اؤیگرندیک. وطنداشلارینیزین سیزین کیمی انسانلارین دگرینی بیلمه دیکلرینه تاسف ائتدیگیمین یانیندا، سیزین کیمی انسانلارین بیزیم یانیمیزداکی دگرینین چوخ بؤیوک اولدوغونو بیلدیرمک افتخارینی داشییرام. دؤنوب اوزونو قاضی یه توتاراق سؤزونه ادامه وئردی: من "ماکس پلانک" انستیتو انستیتوسونون تاپیشیریغینی یئرینه گئتیرمک ایله وظیفه لندریلمیش اولاراق بو طرفیندن سیزین حضورونوزدا بو بئیگه افتخاری دوقتورلوق درجه سی وئریرم. و تازادان منه ساری دؤنرک: بیزیم انستیتوموزا امکداشلیق افتخاری وئرمک ایسترسه نیز، گؤزوموزون اوستونده یئرینیز وار.
* بو ناغیلداکی آدلار و اتفاقلار یازارین تخیل گوجونون یاراتدیقلاری دیر و واقعیت ایله هئچ بیر ارتباطی یوخدور.
کؤلن، آوگوست 2015


c: text/html

text:
جاز
جاز — ۲۰-جی یۆز ایـلده آمریکا-دا خصوصاً زنجیلر طرفیندن یارادیلمیش موسیقی صنعتی. مشهور جازمنلردن لویی آرمسترانقی گؤسترمک اوْلار.
جاز موسیقیسینین تاریخی حاقیندادَییشدیر
۱۹. یوز ایلین سوْنوندا آمریکا بیرلشمیش ایالتلری-ین میزوری ایالتی ایالتینین بارلاریندا یئنی اۆسلوبدا یارادیلمیش موسیقی سسلنمهیه باشلانیر. اوروپاموسیقیسینین عنعنهلرینی — شوپن و لیست یارادیجیلیغینی، مارش، پولکا کیمی معیشت ژانرلارینی زنجی موسیقیسینین فوْرمالاری ایله قوْووشدوران بو یئنی اۆسلوب رقتایم آدلانیر و آز بیر وقتدا اوْ، گئنیش یاییلیر.

robotstxt: allowed

filter: keep


text:
دانمارک
دانمارک یادا دانمارک شاهلیقی اوروپادا بیر دؤولت دیر. دانمارکدا یئرلی ایداره ائتمهلر ایکی سویهلی سیستمه اساسلانماقدادیر. اوست سویهده کونتلوقلار و آلت سویهده ایسه بلدیّهلر واردیر. بونونلا برابر کوپنهاگ و فردریکسبرق هم کونتلوک، هم ده عئینی زاماندا بلدیهدیر.[۸]
اؤلکه ۱۴ کونتلوق و ۲۷۵ بلدیهدن عیبارتدیر. بونا کوپنهاگ و فردریکسبرق شهرلری ده داخیلدیر.
اراضیدَییشدیر
دانمارک کراللیغی قوزئی آوروپادا یئرلشیر. اؤلکه غربدن قوزئی دنیزی، شرقدن بالتیک دنیزی، گونئیدان آلمان ایله همسرحددیر. اؤلکهنین اساس حیصّه سی یاریمآدادا یئرلشیر. باشکند کوپینهاگ زلاندیا و آماغر آدالاریندا یئرلشیر. بۇ آدالار اؤلکهنین نیسبتاً بؤیوک آدالاریدیر (قیرینلند استثنا اوْلماقلا). بۇ آدا رسمی اوْلاراق دانمارکنین مولکودور. اؤلکه اراضیسی دوزنلیکلردن عبارتدیر. یالنیز بورنهولم آدالاری داشلی یئره مالیکدیر. دوزنلیک یئرین سببی قدیم بۇز دؤورودور. ان یۆکسک نقطهسی ائیئر باونخوی (۱۷۳ م) یۆکسکلیییدیر. اؤلکه ۱۷ آمتوما (ویلایت) بؤلونموشدور. کوپینهاگ و فردریکسبرق موستقیل اینضیباطی اراضی واحیدلریدیر. اراضیسیندن ۱۵۸ km اۇزونلوغو اوْلان قودئنو چایی کئچیر .
اهالیدَییشدیر
دانمارکنین اهالیسینی ۵٬۴۱۵٬۹۷۸ نفر تشکیل ائدیر. اهالینین ۹۶٪-نی دانمارکلیلار، ۲٪-نی آلمانلار، فارئرلر، سوئدلر، قالانلارینی ایسه قرنلاندییادا یاشایان اکسیموسلار تشکیل ائدیر. اهالینین ۹۷٪ پروتستانلیغین لوتئران قروپونا داخیلدیر..
تاریخیدَییشدیر
۱۰. یوز ایلده واحید دانمارک کراللیغی یارادیلیر. ۱۳۹۷-جی ایلده کالمار اۇنییاسی باغلانیر. ۱۵۳۸-جی ایلده لوتئرانلیق اساس دین کیمی مؤحکملنیر. ۱۸۴۹-جو ایلده دانمارک مشروطیت اعلان اوْلونور. ۱۹۴۰-جی ایلده ایکینجی دونیا ساواشینین گئدیشینده فاشیست آلمانیاسی طرفیندن ایشغال اوْلونور. ۱۹۴۵-جی ایل ایشغالدان آزاد ائدیلیر.
گؤرونتولردَییشدیر
قایناقلاردَییشدیر
- ↑ Stone et al. 2008, p. 31.
- ↑ Area by region – StatBank Denmark – data and statistics.
- ↑ Keyfigures by Statistics Faroe Islands. Hagstova Føroya. یوْخلانیلیب25 February 2018.
- ↑ 2017 Population. Statistics Greenland. یوْخلانیلیب30 August 2017.
- ↑ ۵٫۰ ۵٫۱ ۵٫۲ ۵٫۳ Denmark. International Monetary Fund.
- ↑ The World Factbook — Central Intelligence Agency. آرشیولنیب اصلی نۆسخهدن on 2018-12-25. یوْخلانیلیب2018-09-07.
- ↑ 2016 Human Development Report. United Nations Development Programme (2016). یوْخلانیلیب23 March 2017.
- ↑ Central Intelligence Agency - CİA - The World Factbook: Europa


text:
سونسوز مئیمون تئورمی
سوْنسوز میمون تئورمی، بير تایپ ماشینینین دؤیمهلرینه سوْنسوز بير مۆدت بوْيونجا تصادوفی شکیلده باسان بير مئیمونون بليرلی بير متنی (میثال اۆچون ویلیام شکسپیرین بۆتون اثرلرینی) "قطعیته یاخین" احتیمال ایله يازابيلهجگینی اوْرتايا قوْيان ریاضی تئورمیدير.
«قطعیته یاخین» سؤزو ریاضیاتی بير ایصطیلاحدير و " مئیمون " دا حقیقی بير مئیموندان چوْخ، تصادوفی حرفلردن تشکیل اوْلان بير سرینی سوْنسوزا قدر یارادان مۆجرد بير دستگاهی ايفاده ائدیر. تئورم، چوْخ بؤيوک آمّا سوْنلو بير سایینی تصور ائتمکله سوْنسوزلوق بارهسینده دؤشونمهنین ريسکينه دیقّت چکير. بير مئيمونون شکسپیرين "هاملت"ی کیمی بير اثری بۆتونلوکله عئینی شکیلده يازابيلمه احتیمالی اوْ قدر آزدیر کی، بۇ دۇرومون عالمین ياشی میقیاسیندا بير زامان ایچینده اۆز وئرمه شانسی اهمیتسيزدير آمّا صفير دئیيلدير.
تئورمين چوْخ يا دا سوْنسوز ساييدا يازيچینین ایشتیراک ائتدیگی ورژنلری اوْلدوغو کیمی، هدف متنین بؤيوکلوگو ده بۆتون بير کیتابخانا و یا تک بير جۆمله آراسيندا دیيشهبيلير. تئورمين کؤکلری ارسطونون "اوْلوش و پوْزولوش اۆزرينه" و سیسرونون "تانريلارين طبیعتی" آدلی اثری و جاناتان سوییفتین دۆشونجهلرينه دايانير. امیل بورل و آرتور ادينقتون 20.جی يۆزايلده تئورمی، ايستاتيستيکال مکانيگين گيزلی زامان میقیاسینی اوْرتايا قوْيماق هدفی ایله ایشه آلمیشدیرلار. بیولوژيست ریچارد داوکینز «کور ساعاتچی» کیتابیندا طبیعی سئچیمین تصادوفی موتاسیونلاردان بیولوژیکی ترکیبلرین اوْرتایا چیخارتماسینی گؤرستمک اۆچون سونسوز مئیمون تئوریسینی ایشه آلمیشدیر.
يازی يازان ميمونلارا اوْلان پوپولر علاقه ادبیات، تلويزيون، راديو، موزيک و اينترنتدهکی بيرچوخ نۆمونهده گؤرولهبيلمکدهدير. ۲۰۰۳ ایلينده آلتی قارا یاللی مئیمون (Macaca nigra) ایله بير تست ایجرا ائدیلمیشدیر، آنجاق اوْرتايا چیخان متن، 'S' حرفینين چوْخونلوقدا اوْلدوغو بئش صفحهلیک بير سند اوْلموشدور.
حل[دَییشدیر]
ایثبات[دَییشدیر]
تئورئمين اوْلدوقجا فهم اوْلابیلن ایثباتی واردير. ايکی حادیثه استاتيستيکال اوْلاراق موستقیل اوْلسادا (حادیثهلر بيربيرینين نتیجهسینه اثری اوْلماسا)، بۇ ایکی حادیثهنین بيرليکده مۆحقق اوْلما ایحتیمالی، بۇ حادیثهلرین آيریآيری مۆحقق اوْلما ایحتیمالینين ضربینه برابردیر. میثال اۆچون، موسکودا ياغیشلی بير گۆن کئچيرمه ایحتیمالی ۰.۳ و سان فرانسيسکودا اوْ گۆن بير زلزله اوْلما ایحتیمالی دا ۰.۰۰۸ اوْلسا بۇ ایکی حادیثهنین بيرليکده اۆز وئرمه احتیمالی ۰.۳ × ۰.۰۰۸ = ۰.۰۰۲۴ -ه برابر اوْلاجاقدير.
تایپ ماشینیندا ۵۰ دۆیمه اوْلدوغو و يازيلاجاق کلمهنین "Banana" اوْلدوغو فرض ائديلسين. دۆیمهلره تصادوفی باسيلدیغی نظره آلينيرسا، يازيلان ايلک حرفين "b" اوْلما ایحتیمالی ۱/۵۰ دير. بنزر شکیلده، ايکينجی حرفين "a" اوْلما ایحتیمالی دا ۱/۵۰ -ه برابر اوْلاجاقدير. دال دالا يازيلان حرفلر بيربيريندن موستقیل حادیثهلر اوْلوشدوردوغونا گؤره، ايلک آلتی حرفين "Banana" کلمه اوْلوشدورما احتیمالی: (۱/۵۰) × (۱/۵۰) × (۱/۵۰) × (۱/۵۰) × (۱/۵۰) × (۱/۵۰) = (۱/۵۰)۶ = ۱/۱۵.۶۲۵.۰۰۰.۰۰۰ اولاراق حسابلانير؛ بو سايی ۱۵ ميليارددا بيردن کیچیکدیر. عئینی سببله، يازيلاجاق سوْنراکی آلتی حرفين "Banana" سؤزجوگونو اوْلوشدورما احتیمالیدا (۱/۵۰)۶ يا برابر اوْلاجاق و بۇ شکیلده داوام ائدهجکدیر.
يوْخاريداکی ایستیدلالا گؤره " Banana" کلمهسینین اوْلوشماما احتیمالی دا ۱ − (۱/۵۰)6 یا برابردیر. يازی تجروبهسینین موستقیل حادیثهلر اوْلدوغونا گؤره ايلک n تجروبه ده "Banana" کلمهسینین اوْلوشماما احتیمالی
اوْلور. n چوْخالدیقجا Xn آزالیر:
دیر. n سوْنسوزا ياخینلاشديقجا Xn ده صفيره ياخینلاشير. بئلهلیکه، n يئترينجه بؤيوک سئچيلهرک Xn ايستهنيلدیگی اؤلچوده آزالتيلابيلير و "Banana" يازما احتیمالی ۱۰۰ ٪ ياخینلاشير. عئینی منطیق ایله، سوْنسوز ساييدا مئيموندان ان آز بيرینين متنی، تایپ ماشینینی تقریباٌ خطاسيز چالیشدیران بير اينسانلا عئینی زاماندا يازابيلهجگینی ده گؤسترير. بۇ حالت ده
برابریندهکی Xn، ايلک n مئيموندان هئچبيری نين " Banana" سؤزجوگونو ايلک سیناقدا يازاماما احتیمالینی معلومائدیر. بۇ ایحتیمال ۱۰۰ ميليارد مئيمون اۆچون %۰.۱۷ یه دۆشور و n سوْنسوزا گئدجک شکيلده چوْخالدیقجا دا Xn صيفره ياخینلاشاجاق شکيلده آزالماقدادير.
نه وار کی، فيزيکی باخيمدان آنلاملی ساييدا مئيمونون و فيزيکی باخيمدان آنلاملی بير مۆدت بوْيونجا يازما سیناغینی ائتدیگینی نظره آلاندا، نتیجه يوْخاريدا اَله گلنین تماماً عکسی اوْلور. مئيمون ساییسی مۆشاهیده ائدیلن عالمین ذرهلرینین سايیسينا (۱۰۸۰) برابر اوْلسا و هر مئيمون عالمین ياشینين (۱۰۲۰ ثانیه)۱۰۰ قاتی زامان بوْيونجا ثانيهده ۱۰۰۰ حرف يازابيلسه، اَله گلن متن حتّی قيسا بير کيتابين بيرهبير عئینیسی اوْلما احتیمالی صيفره ياخيندير. يازی يازان ميمونلارا اوْلان پوپولر ايلگی ادبیات، تلويزيون، راديو، موزيک و اينترنتدهکی بيرچوخ نۆمونهده گؤرولهبيلمکدهدير. ۲۰۰۳ ایلينده آلتی قارا یاللی مئیمون (Macaca nigra) ایله بير تست ایجرا ائدیلمیشدیر، آنجاق اوْرتايا چیخان متن، 'S' حرفینين چوْخونلوقدا اوْلدوغو بئش صفحهلیک بير سند اوْلموشدور.
احتماللار[دَییشدیر]
نوقطه قوْیما، بوْشلوق و بؤيوک-کیچیک حرف ایشلتمهسیندن صرف نظر ائدیلسه، بير مئيمونون "هاملت"ين ايلک حرفینی دۆز يازما احتیمالی ۲۶ دا ۱، ايلک ایکی حرفی دۆز يازما احتیمالی دا ۶۷۶ (۲۶ × ۲۶) دا ۱ دير. احتیمال اۆستال (نمایی-اکسپوننتال) حالیندا کیچیلدیگی اۆچون، ايلک ۲۰ حرفين دۆز يازيلما احتیمالی ۲۶۲۰=۱۹.۹۲۸.۱۴۸.۸۹۵.۲۰۹.۴۰۹.۱۵۲.۳۴۰.۱۹۷.۳۷۶ (تقریباً ۲ × ۱۰۲۸ ) ده ۱ برابر اوْلور. هاملتين بۆتونون نظره آلاندا احتیماللار اوْ قدر آزالیر کی، بۇ دَیری صيفردن آييرماق اوْلدوقجا چتینلهشیر. هاملتين متنی، تقریباً ۱۳۰.۰۰۰ حرفدن اوْلوشور. بئلهلیکله، بۇ متنی ايلک دفعهده دۆز يازما احتیمالی ۳.۴ × ۱۰۱۸۳.۹۴۶ دا ۱ دير. دۆز متنين اوْرتايا چخماسی اۆچون لازیم اوْلان اوْرتا حسابلا حرف ساییسی دا ۳.۴ × ۱۰۱۸۳.۹۴۶ دير. نوقطه و علامت قوْیمالاری دا حسابا آلاندا بۇ سایی ۴.۴ × ۱۰۳۶۰.۷۸۳ ه چيخير. بۆتون عالم اَزلدن بۇیانا يازماقدا اوْلان مئيمونلار ایله دوْلسا دا هاملت آدلی اثرین اوْرتايا چيخما احتیمالی ۱۰۱۸۳.۸۰۰ ده ۱ دن آز اوْلاجاقدير. کیتل و کرومرین دئييشی ایله " هاملتی يازما احتیمالی، عملی معنادا باخیلدیغیندا، صيفردير " و "مئيمونلار بۇ ایشی نهایتینده باشاراجاقلار" ايفادهسی ده چوْخ بؤيوک ساييلار حاقيندا يانليش نتیجهلرین مئیداندا گلمهسینه يوْل آچاجاقدير
کئچمیش[دَییشدیر]
" تایپیست " (يازیچی) مئيمونلاری (فرانسهجه: singes dactylographes، فرانسهجه singes کلمهسی مئيمون و اينسانسيلارا شامیل اوْلور) اساس تۇتان نظریه بيچيمی امیل بورلون ۱۹۱۳ ایلينده يازدیغی "Mécanique Statistique et Irréversibilité" (ايستاتيستيکال مکانيک و دؤنمزلیک) آدلی مقالهسی و ۱۹۱۴ ده ياييملانان " Le Hasard " آدلی کيتابيندا يئر آلير. بۇرادا ایشلهنن " مئيمونلار " دوْغرو موجودلاری تمثيل ائتمکدن چوْخ، بؤيوک بير تصادوفی حرف توالیسینی اوْلوشدورابيلمک اۆچون ایشله آلینان خیالی بير مِتودو ایفاده ائدير. بورلا گؤره،حتّی بير ميليون مئيمونون گۆنده اوْن ساعات بوْيونجا يازی يازماسی حالدا دا دۆنيانين ان غنی کیتابخاناسیندا یئرآلان کيتابلارين بیرهبیر عینیسینین تایپ ائدیلمهسی ایمکانسیزا باخیندیر. آرتور ادينقتون، "فیزیکی دۆنیانین طبیعتی"(۱۹۲۸) آدلی کيتابيندا "بورل"ون نظرلری بارهسینده بئله یازمیشدیر: « بارماقلاریمی بير تایپ ماشینینین دۆیمهلری اۆستونده گزديرسم دۆزلتدیگیم اۇزون کلمه ترتیبی معنالی بير جۆمله اوْلوشدورابيلر. بير مئيمون اوْردوسو تایپ ماشینیلاری ایله چالیشسالار بریتیش میوزیوم داکی بۆتون کیتابلاری یازا بیرلرلر.قطعیتله بۇ احتیمال بير قاب ايچیندهکی مولکوللارين قابین بير طرفینده توْپلانماسی احتیمالیندان یوْخاریدیر.» بۇ نظرلر، چوْخ بؤيوک آما سوْنلو ساييداکی مئيمون طرفیندن اهمیتلی بير ایش گؤرولمهسینین اينانيلماز درجهده آز احتیمالینين اوْلدوغونو، داها غئیرمومکون فيزيکی حادیثهلرین اۆز وئرمه احتیماللاری ایله موقایسه ائدير. مئيمونلارين مۆوفقیتیندن آز احتیمالا صاحیب اوْلان فيزيکی حادیثهلرین اۆز وئرمهسینین ایمکانسیزلیغی دا قطعیتله سؤيلنهبيلر.
دوْغرو مئيمونلار[دَییشدیر]
پريمات داورانیشچیلاری "دروتی چنی" و "روبرت سیفارث" دوْغرو مئيمونلارين "رومئو و ژوليت" آدلی اثرینی يازابيلمهلری اۆچون شانسا احتیاجلاری اوْلدوغلارینی گؤستریبلر. اينسانسيلار و شمپانزهلردن فرقلی اوْلاراق، مئيمونلار بير ذهن تئوریسینه صاحيب اوْلمادیقلارینا گؤره اؤزلرینین بیلگی، حیس و اينانجلاری ایله باشقالارینینکیلار آراسيندا بير فرق قوْیماییرلار. بير مئيمون اوْيون يازماغی اؤیرنسه و یاراتدیغی کاراکترلرين داورانيشلارینی ترسیم ائتسه ده بو کاراکترلرين ذهنلرینی اوْرتايا قوْيوب و استهزالی بير تراژدی يارادا بیلمهیهجک.
پلیموث بیلیمیوردونون اؤیرتيم اعضاسی و اؤیرنجیلریندن تشکیل اوْلان بير چاليشما تیمی ۲۰۰۳ ایلينده دوْغرو مئيمونلارين ادبی محصوللارینی آراشدیرماق اؤزره صنعت شوراسیندان ۲۰۰۰ پوندلوق بير مالی کؤمک آلميشدير. موحقیقلر اینگیلیسین دِوون شهرینین "پئينتن حيوانات باغی"ندا اوْلان آلتی "قارا مکاکین" قاباغینا بير کیلید صفحهسی قوْیدولار و نتیجهلری بير وب سایت اۆستونده يايينلايابيلمک اۆچون بير راديو ایرتیباطی قۇردولار. تیم اعضاسیندان مایک فیلیپس خرج ائدیلن هزینهنین گئرچئک تلویزیوندان داها اۇجوز و یینه ده " هيجان وئریجی و جذاب بير برنامه" اوْلدوغونو سؤیلهمیشدیر.
مئيمونلار، اکثراً S حرفیندن اوْلوشان و تکجه بئش صفحه اۇزونلوغوندا بير محصول یاراتمامیشلار، اوّل آتا مئيمون کیلید صفحهسینی بير داشلا اَزميش، اوْبیری مئيمونلار فوضولاتلارین کیلید صفحهسینین اۆستونه سۆرتوب و سوْنرا اوْنا باخیدیلار. حيوانات باغینین فَن مۆدورو بۇ تجروبهنین " علمی سندیتینین اوْلمادیغی و 'سوْنسوز مئيمون' تئورمینين خطالی اوْلدوغونو گؤسترمکدن باشقا بير دَیری اوْلمادیغینی " سؤیلهمیشدیر. فیلیپس، صنعت جامیعهسی طرفيندن حیمایت ائدیلن بۇ پروژهنين اساسیندا بير نۆمایشی صنعت اوْلدوغو و بۇندان چوْخ شئی اؤیرندیکلرینی سؤيلهميشدير. مۆحقیق سؤزلرينه بئله داوام وئرمیشدیر: " مئيمونلار تصادوفی بیر تولیدچی دئیيللر، داها پیچیده موجوددورلار… اکران صفحهسینه مجذوب اوْلدولار و کیلید صفحهسینینین دۆیمهسینه باسان زامان بير شئيين دیيشديگینی مۆشاهیده ائدهبیمیشدیلر. بلیرلی بير نيّتلری وار کیمی ایدی. "
عامه فرهنگده[دَییشدیر]
سوْنسوز مئيمون تئورمی و اوْلوشدوردوغو تصوور احتیمالات ریاضیاتینین عامه کولتور و موحاویرهای بير ايفادهسی اوْلاراق قبول ائديلير. سوْنسوز مئیمون مفهومونون خالق آراسیندا يايغين اولاراق تانينماسینا ایمکان یارادان اصلی عامیل، اونون مکتب و مدرسهلر يئرينه، عامه کولتور واسیطهسی ایله یاییلماسیدیر.
داقلاس آدامزين سوْنسوز مئيمون تئورمینی (بيراز دییشمکله) "قالاکسینین پولسوز میننلرینین یول گؤستریجیسی" آدلی رومانيندا میزاح شکلینده بیان ائتمیشدیر.
ايلک دفعه ۱۹۹۳ ایلینده یایینلانان آمريکالی کارتون «سيمپسونلار»ين "اسپرینقفیلده سوْن چیخیش " آدلی بؤلومونده جناب بورنس بۇ شکیلده هومر سیمپسون ایله دانیشماقدادیر:"اوْتاغین ایچینده مین عدد تایپ ماشینین باشیندا اوْلان مین مئیمون وار. تئرلیکله اینسانلیغین ان بؤیوک روْمانی یازیلاجاق!. آمریکانین "واشینقتون پوست" نشریهسینین ۲۰۰۲ ایلینین بير ساييسيندا بئله یازمیشدیر: "چوْخلو اینسانلار سوْنسوز ساييدا مئيمونون سوْنسوز بير زامان ديليمی ايچينده سوْنسوز ساييدا تایپ ماشینینی ایشلهدهرک شکسپیرین اثرلرینی یازابیلهجک نظریهسی ایله باش قاتیب اَیلندیلر." اینگیلیسین صنعت شوراسینین حیمایتی ایله ۲۰۰۳ ايلينده دوْغرو مئيمونلارلا ایجرا ائدیلن سیناق مطبوعات طرفیندن گئنیشلی علاقه چکمیشدی. تئورم ۲۰۰۷ ايلينده وایرد (Wired) درگیسی طرفيندن سککيز کلاسيک دۆشونجه تجروبهسیندن بيری ساییلميشدير. کارتونیست "روبن بوللينق"، دۆشونجه تجروبهسینی "Tom the Dancing Bug" آدلی جيزگی فيلمینده بير مئيمونا سؤيلهتدیگی سؤزلرله بئله تصویر ائتمیشدیر: "هاملت'ين اؤلومونو بئشينجی پردهیه قدر نئجه تاخیره ساليم؟ " "دیويد ايوسین" ۱۹۸۷ ده يازميش اوْلدوغو "سادهلشدیریلمیش دانیشما تجروبهلری" آدلی قيسا اوْيوندا، سوْنسوز مئيمون تئورمين تجروبهسینده ایشلهنن اۆچ مئيمون آراسيندا کئچئن دانیشیقلاری اَله آلمیشدير. اوْيون، مئيمونلاردان بيرینين هاملتين ايلک سطرلرینی يازارکن اوبیری ایکی مئیمون تصادوفی متنلر یازمالاری ایله سونا چاتیر.


text:
`آتوم موذاکیرهلری` نتیجهلر
خبرلر [14]
- ایران-ین آتوم تاسیسیندهکی قضانین سببی ترور حادثهسیدیر – آچیقلاما
- ظریف:"ایران آتوم موقاویلهسینین یئنیدن موذاکیره ائدیلمهسینین طرفداری دئییل"
- ایران آتوم موقاویلهلرینه دایر وعدلرین هئچ بیرینه عمل ائتمهیهجگینی بیلدیردی
- سرگئی ریابکوو: "موجود وضعیتده آتوم محاربهسی ریسکی وار"
- روسیا اولوسلار آراسی آتوم انرژیسی قوروموندان معلومات گؤزلییر
- چین، اوزن آتوم الکتریک سانترالی تیکینتیسینه باشلاییب
- آمریکا: ایرانلا آتوم و بالیستیک پروقرامی آنلاشماسی ایسته ییریک
- ترور تشکیلاتی پ.ی.د /پ.کا.کا اسد رژیمی ایله موذاکیرهلری آرتیردی
- متیس، اؤلکهسینین ژنوده داوام ائدن موذاکیرهلری دستکلهیهجک شکیلده دگیشه جکلرینی دئییب
- قیبریس موذاکیرهلری یئنیدن باشلاییر
- قیبریس موذاکیرهلری سوئیسین مونت پلرین قصبهسینده داوام ائدیر
- قیبریس موذاکیرهلری داوام ائدیر
- آلبایراک: "متسامور آتوم الکتریک سانترالی باغلانمالیدیر"
- اولوسلار آراسی آتوم انرژیسی آژانسی باشقانی یوکیا آمانو تهراندا


text:
53638
۲۷ اردیبهشت ۱۳۹۸
تورکمن نیوز: آنکارا ییلدیریم بیازیت بیلیم یوردونینگ سیاسی علملار فاکولتهتی نینگ باشلیغی پروفسور قدرت بلبل ینگ یازغیسینی اوقایارسینگیز.
دورموشا اؤنگین قارایان آداملار اوچین گؤونی چؤکگون ماقالالار یازماق ینگیل بولماسا گِره ک. سیزینگ اونسۆنگیزی پاراحاتچیلیغا، آسودالیق و عشرته تاراپ باریان دۆنیأ بارادا، آزاتلیق آیدیملاری، دۇغانلیق بوشلوقلاری، دنگلیک، پایلاشماق باراداقی آنالیزلری دیققاتینگیزا یتمیرمه ک ایسله یأر.
آنکارا ییلدیریم بیازیت بیلیم یوردونینگ سیاسی عیلیملار فاکولتهتی نینگ باشلیغی پروفسور قدرت بلبل ینگ یازغیسینی اۇقایارسینگیز
قینانساق دا آمریکا، روسیا و حیتای یینگ و بیله کی گۆیچلرینگ گؤنۆکدیرمه گی بیلن گۆن سایین دارتغینلاشیان دۆنیأ تاراپ باریاریس. گلوبال اۇیونچیلارینگ یانی بیلن شخصی یا دا قورامچیلیقلی تروریسم تاپاووتلیلیقلاریمیز بیلن بیله لیکده یاشاماق ایسله یأن آدامزات ماشغالامیزینگ یاشاییش گینگیشلیگینی گۆن سایین دارالدیار. گۆن باتار یورتلاری نینگ گۆن سایین ۲-نجی جاهان اورشوندان اۇزالقی شرطلره دۇلانماغا یؤنهلمِهگی، تاپاووتلیلیقلارا قارشی پاجیغالی هۆجۆملر، مانقورتلاشان دۆشۆنجأ ایه بۇلان داعش، تأزه زلانددا و سریلانکادا باشدان گچیریلنلر، تارانتیزم، اوانجلیسم یالی واقالاری یادا سالاندا آدامینگ روحی دۆنیأسی حاص هم قارالیار.
گؤزیتیمیمیزی گۆن سایین قارالدیان بو واقالارا قارشی هم مسلمان دۆنیأسی هم ده گلوبال دۆنیأنی آسودالیغا، جبیسلیکده یاشاماغا چاغیریان حاص أهلی عمومی سؤزلر، چمه له شمه لر اؤرأن مؤهۆم. حاص دۇغروسی هممه لری بِللی قیمماتلیقلاری ایقرار اتمأگه و یاشاماغا چاغیریان أهلی عمومی آحلاق قادالاری گؤه ک.
باشغا اوغورلاردا دا بۇلماغی، اِمما اساسان دا دینی تایدان پلورالیزمی قابول ادن و ایچگینلیک بیلن ایش یۆزۆنه گچیریلن شرطلر آدامزات ماشغالاسی نینگ مسئله لری نینگ اساسی بؤله گینی چؤزمِز می؟
آداملار اؤزۆنه منگزه یأنلری حاص قۇوی گؤرۆپ بیلر. اِمما شیله حالاتدا چِتلِهشدیریلمه ک، آلالاماق، دوشمانچیلیق اتمه ک نأمأ گره ک؟
تاپاووتلیلیقلاری حۇوپ حؤکمۆنده گؤرمه گینگ یرینه اۇلاری پورصات، بایلیق حؤکمۆنده گؤرمه اۇلارا حۇش نیتلیلیک بیلن یاقینلاشماق، پاراحاتچیلیقدان و آسودالیقدان باشغا نأمه گتیرر؟
دینگه آلماغی دأل، برمه گی، بؤلۆشمه گی پیکیرلِنمه ک و ایش یۆزۆنه گچیرمه ک باغتیارلیغینگ و دورنوقلیلیغینگ گؤزباشی دأل می ایسه م؟
تاپاووتلینی کِمسیتمه ک، تاپاووتلی دیلی، دینی، رنگی، میللتی، ایدئولوژینی و دۆشۆنجأنی آغالیق حؤکمۆنده گؤرمِزلیک جبیس یاشاماغینگ باشلانغیچ یؤره لگه لری دأل می؟
آصلینا سِر ادیلنده یۇقاردا بیان ادن قیمماتلیقلاریمیزینگ اساسی بؤله گی شو گۆنکی گۆنده أهلی عمومی قیمماتلیقلار حؤکمۆنده قابول ادیلیأن قیمماتلیقلار. اِمما گپله شیگیمیزینگ اۇزالقی سانلاریندا دا بِللأپ گچیشیمیز یالی هامالا دیه رسینگیز قیمماتلیقلارینگ سۇنگونینگ ایغلان ادیلن دؤورۆنده یاشایاریس. اۇزاللار ادیلجک قاداسیزلیقلار گؤرۆنیأن هم بۇلسا قانونا باپ گتیریلیأردی. اِمما أهلی عمومی قیمماتلیقلارین گؤنۆدن باسغیلانیان دۆنیأسینده یاشایاریس. بیله کی تاراپدان آبستراکت قابول ادیلیأن و بِللی شرطنامالاردا بِیان ادیلیأن، اِمما آؤزلشدیریلمه دیک قیمماتلیلقلار یا دا قادالار اساسان کاغیذ یۆزۆنده قالیار.
شو گۆن یتیلن سپگیتده چاقنیشیق، رادیکالیسم، آسیمیلاسیون، چِتلهشدیرمه، باسغیلاماق بۆتین دۆنیأده گینگدن یایبانگلانیار.
ایسه م یۇقاردا بیان ادیلن قیمماتلیقلارینگ آبستراکت بیانیندان داشغاری آحلاقی گؤرنۆشی بیلن قۇلدانان تاریجی تجریبه بار می؟
بیزینگ مدنیتیمیز تایدان بو سۇراغا آرقایینلیق بیلن هاوا دییپ بیلریس. حۇراسان بؤلگه سیندن بۆتین دۆنیأ یایران دۆشۆنجه، قاراییش، چمه له شمه اساسان یۇقاردا بیان ادیلن و ادیلمه دیک کؤپ سانلی قیمماتلیغا، شۇل قیمماتلیقلارینگ اؤزلِشدیریلمه گینه، آحلاقی توتوم بیلن قۇلدانماغینا گؤزباش بۇلوپ دوریار. شۇل اِکول حوراسان یۇلی، یوواشچیلیق، صوفیچیلیق، حۇراسان اِرِنلری، مولویلیق یالی تاپاووتلی آدلار بیلن آدلاندیریلیار. نأحیللی آتلاندیریلاندیغینا قارامازدان ماضمونی بیرمِنگزِهش. من هم جغرافیک بؤلگه هم ده شۇل بؤلگأنینگ بۆتین دۆنیأ یایران دۆشۆنجأ و قومانیتار (انسانی) آقیمی بیان ادیأندیگی اۆچین حوراسان یۇلی دیمه گی سایلاپ آلیاریس.
ایلکی بیلن حۇراسان ینگ نیره ده دیگینی بیان ادلینگ. ایران، اۇوغانیستان، تأجیگیستان، تۆرکمنیستان، قیرغیزیستان، قازاغیستان، اؤزبگیستان دیارلاری نینگ بیر بؤله گینی اؤز ایچینه آلیان، مرو، هرات، نیشابور، بلخ، بخارا و سمرقند شأهِرلری نینگ یرله شیأن تاریحی بؤلگه سی حوراسان دییپ آدلاندیریلیار. هاوا، احمد یسوی نینگ باشدا دورماغیندا نقشبندی، مولانا جلال الدین رومی، حاجی بایرام ولی و حاجی بکداش یالی أگیرتلر حۇراسان دان گؤزباش آلیپ، دۆشۆنجه لرینی بۆتین دۆنیأ یایراتدیلار. آهی اورن، یونس امره، ساری سالتیق، سومونجی بابا، گۆل بابا یالی أگیرتلر بۇلسا شۇل یۇلی دووام اتدیرنلر.
شۇل أگیرتلرینگ اساسی اؤزبۇلوشلیلیغی دگیشلی بۇلان اسلام مدنیتی نینگ أهلی عمومی دۆشۆنجه سینی یایبانگلاندیریارقا آصیل چتلشدیرمه زلیگی، آلادالامازلیغی، تاپاووتلیلیاری کمسیتمِزلیگی، دینی، مدنی جمغیتچیلیک پلورالیزما هم ده حۇش نیتلیلیگه ایه بۇلماغی. حأضیرکی واغتدا أهلی عمومی قیمماتلیقلار حؤکمۆنده قابول ادیلیأن قادالاری دینگه بیر ایقرار اتمه ک بیلن چأکلِهنمأن اۇلاری یاشاییش دورموشلاری نینگ، آحلاقی توتوملاری نینگ طالابینا اؤوۆرمِکلری. شۇل سبأپلی گۆن باتاردا تاپاووتلی دینلره اوییانلار انکزیسیونا اوغرادیلیارقا مایاق یالی أگیترلرینگ تاغاللاسی و یۇل بلتلیگی بیلن عثمانلی دؤولتینده اساسی بؤله گی عمله گتیریأن مسلمان بۇلمادیق حالقلار اؤز دینی ایغتیارلیقلارینی آرقایینلیق بیلن برجای ادیپ بیلیأردیلر. حأضیرکی دؤوۆرده أهلی عمومی قیمماتلیقلاری ایلری توتیاندیقلارینا قارامازدان حوراسان یۇلونینگ یۆزه چیقاران قاراییشا کؤپ سانلی یورتدا قابات گِلمه یأریس.
حۇراسان یۇلونینگ اساسی قادالارینی مؤولانانینگ یدی اؤوۆدی شیله بیان ادیأر:
جۇمارتلیقدا و یاردان برمه کده آقارسوو یالی بۇل.
شفقتده و مرحمتده گۆنش یالی بۇل.
باشغالاری نینگ کمچیلیکلرینی یاپماقدا گیجه یالی بۇل.
قاهار غاضابدا اؤلی یالی بۇل.
کیچی گؤوۆنلیلیکده و پِسپأللیکده تۇپراق یالی بۇل.
حوش نیتلیلیکده دنگیز یالی بۇل.
یا بۇلشونگ یالی گؤرۆن یا گؤرنۆشینگ یالی بۇل.
حضرت علی نینگ “آداملار یا یارادیلیشدا یان یۇلداشینگ، یا دا دینده دۇغانینگدیر” دیه ن سؤزی، حۇراسان ینگ باشلانغیچ فلسفه سینی بیان ادیأر.
تۆرکیأنینگ تجریبه سی شۇل سبأپلی شو گۆنکی گۆنده هم مسلمانلارینگ هم ده آدامزادینگ باشدان گچیریأن چتلهشدیرمأنی؛ اۆزنگهلِشمهگی چؤزمه پتانسیلینه ایه بۇلان بلکی یکه تأک تجریبه لردن بیری بۇلسا گره ک. اۇرتا و اوزاق مؤهلِتده آدامزادینگ گلجگی تاریحی تجریبه سی بۇلان، آحلاقی تایدان اؤزلهشدیریلن حۇراسان یۇلی حؤکمۆنده ده بیان ادیلیأن چمه له شمه ده دیر.
آنکارا ییلدیریم بیازیت بیلیم یوردونینگ سیاسی عیلیملار فاکولتهتی نینگ باشلیغی پروفسور قدرت بلبل ینگ یازغیسینی اۇقادینگیز
کانالیمیزا آغضا بولونگ
صاحیپامیزی ایزارلانگ
سیزینگ نظرینگیز
سونگقی خبرلار
۲۴ مهر ۱۴۰۰
۱۳ مهر ۱۴۰۰
۱۲ مهر ۱۴۰۰
۱۲ مهر ۱۴۰۰
۱۰ مهر ۱۴۰۰


text:
حبشه
حبشه — اسکی زاماندا دوغو آفریقادا بیر اؤلکه ایدی. ایندیکی سومالی، اتیوپی، اریتره،جیبوتی و سودان اؤلکهلری کئچمیشده حبشهنین بؤلوملرینی اوْلوشدوروردو.
آددَییشدیر
حبشه حبیش کلمه سیندندیر و بیر آیری باخیشدا احابیش کلمه سیندن گلیب یانی آیریجا ائللر. میلاددان اونجه ۵.جی یا ۶.جی یۆزایللرینده یمندن (تهامه دن) سبئیون آدیندا نئچه ائل آفریقایا کؤچدولر و بو ائللر سوْنرا احابیش آدلاندیلار. سبئیون آفریقانین دوغو طرفینده حبشه دؤولتین تاسیس ائتدیلر.
تاریخدَییشدیر
حبشه دؤولتی «حبشه اولی» یا بیرینجی حبشه آدلاندی و «تیجری»، «امهرا»، «جوجام» و «شوا» آدلاریندا اوْلان دؤرد بؤلومدن تشکیل اولوردو. بو بؤلوملری بیر خان یا مالیک ایداره ائدیردی. بو مالیکلرین بؤیوگو ملک الملوک یا اکسوم آدلانیردی. حبشه دؤولتی اکسوم آدی ایله مشهورایدی.اکسوملارین چوخو نجاشی آدی ایله تانینمیشدیر.


text:
قزوین
قزوین (لاتین تورکجه: Qəzvin ) — ایران و آذربایجانین اسکی شهرلریندن بیریدیر کی قزوین اوستانینین و قزوین بولگهسینین مرکزیدیر. بو شهرین اهالیسی ۱۳۹۰-جی هیجری گۆنشلی ایلده ۳۸۱٬۵۹۸ نفریمیشلار کی بو باخیمدان اؤلکهنین ۲۱ اینجی شهری سایاگلیر.
سوی و دیل
قزوین شهرینین اهالیسینین چوخونلوغو تۆرکلر و فارس دیللیلردن عیبارتدیر. قزوین تورکلری، تورک دیلینین همدان و زنگان دیلچهسینه یاخین اولان، تورکجهنین قزوین لهجهسینده دانیشیرلار کی تورک دیلینین اؤزل بیر دیلچهلریندن بیریدیر. هابئله قزوین شهرینده یاشایان فارسلار دا، فارس دیلینی فارسجانین قزوین لهجهسینده دانیشیرلار کی فارس دیلینین دیلچهلریندن بیریدیر. تورکلر و فارس دیللیلردن سونرا، آز سایی دا تاتلار ، لورلار و کوردلر ده قزوین شهرینده یاشاییرلار. قزوینین تورکلری چوخلو هادیآباد، قویون مئیدان، کوشک قاپیسی، شیخآباد، دیمج، قوملاق و باشقا اسکی محلهلرینده یاشاییرلار.
سوقتلر
قزوینین سوقتلری نئچه بؤلمهیه بؤلونورلر:
- گلنکسل دادلیلار اوجوملهدن پاخلاوا.
- قورو و تزه مئیوهلر.
- اَلاۆرۆنلری.
قزوینه اؤزل اولان شیرینیاتلار
- چایچؤرَگی:قزوینین چای چؤرَگی بیر نوع گلنکسل و قورو شیرینیدیر کی قزوینلی قادینلار اونو نوروز بایرامی و ائلهَجهَدهَ آیری خاص گۆنلَرده بیشیریب،اۆزَرینه ایسه پوسته یوخسادا کۆنجود سَپَرلَر.
- نازیک چؤرَگی:بو دادلی چوخ سینمالی اولاراق باداملی،پۆستهلی و قوزلو شکیللرده بیشیریلر.
- پاخلاوا:قزوینده اۆچ شکیل پاخلاوا حاضیرلانیر کی باشقا یئرلرین پاخلاواسیایلا فَرقلیدیر.
- آتابَک شیرینیسی
- چرخی چؤرَگی
- قندلی چؤرَک
- نخودلو شیرینی
- نانبرنجی
- قوز چؤرَگی
- بادام چؤرَگی
- قوطاب
- قورابیه
- لبپیچ شیرینیشی
- بهشتی شیرینیسی
- نارگیل(کوکوناد) چؤرَگی
قزوین بؤلگهسینین یئرلی مئیوهلری
بو بؤلگهده نار، اوزوم، آلما، ذغال کیمی یاش مئیوهلر اۆرَنیلیر. قورو مئیوهلردنده فیندیق، قوز، قزوین پۆستهسی و یئمیشینین آدینی چکمک اولار.
اَل اۆرونلَری
قزوینین اَل اۆرونلریندن خالچا، کیلیم، دَیَرلی اَلیازمالار، گیوه توخوماق و... اؤرنک گؤسترمک اولار. [۱]
گؤرمهلی یئرلر
- آلا قاپی سارایی
- کولهفرنگی تیکینتیسی
- میمون قالا
- ایمام زاده حۆسین توربهسی
- قزوینین اۆستاؤرتۆلۆ (قاپالی) بازاری
- قجر حامامی
- اسکی تهران قاپیسی
- اووچو (درب کوشک)قاپیسی
- گراند هتل تیکیلیسی
- باراجین گزینتی زوناسی
- حمدالله مستوفی (اوزون گۆنبز) تۆربهسی
- حاج رحیم حامامی
- پیغمبریه تیکیلیسی
- عتیق مسجیدی
- مسجدالنبی
- کانتور کیلسهسی
- رفیع کیلسهسی
- باغ سپهدار سارایی
بیرده باخ


text:
تۆرکیهده مارت آییندا ایشسیزلرینگ سانی آزالدی
تۆرکیهده ایشسیزلرینگ موقداری ۱۰.۱ گؤتریم بۇلدی
تۆرکیهده مارت آییندا ایش تاپیپ بیلمهیأنلرینگ موقداری ۱.۶ گؤتریم آزالیپ ۱۰.۱ گؤتریمه یتدی.
تۆرکیأنینگ حاسابات قوراماسی ایش و ایشچیلرینگ سانی باراسینداقی ساناوینی چاپ اتدی.
شونگا گؤرأ ۱۵ یاشیندان اولی ایش تاپابیلمهیأنلرینگ موقداری مارت آییندا اؤتن ییلینگ شۇل بیر آیینا گؤرأ ۴۳۲ مۆنگ آۀدام آزالدی و ۳ میلیون ۲۱۰ مۆنگ آداما یتدی.
ایشسیزلرینگ موقداری ۱.۶ گؤتریم آزالدی و ۱۰.۱ گؤتریم بۇلدی.
مارت آییندا ایشسیزلیک فورال آیینا گؤرأ ۰.۵ گؤتریم آزالدی.
۱۵-۲۴ یاش آراسینداقی یاش ایشسیزلرینگ موقداری ۳.۷ گؤتریم آزالدی و ۱۷.۷ گؤتریمه یتدی.
۱۵-۶۴ یاش آراسی ایشسیزلرینگ سانی دا ۱.۷ گؤتریم آزالدی و ۱۰.۳ گؤتریمه یتدی.
دِگیشلی حابارلار
اینچه بورون سرحت گچلگهسی آچیلدی
ایران بیلن تۆرکمنیستان ینگ آراسیندا اینچه بورون سرحت گِچلگه سی آچیلدی
تۆرکیه 9 آیدا داشاری یورتلارا 69 میلیون دلار نار ساتدی
ایران، هیندیستان، حیتای و تۆرکیه دۆنیأده اینگ کؤپ نار اؤندۆریأن اۆلکهلر


text:
برت لنکستر
برت لنکستر (اینگیلیسجه: Burt Lancaster) آمریکالی فیلم یاپیمجیسی و اوْیونچو. ۲ نوْوامبر ۱۹۱۳ ایلینده آمریکادا دۆنیایا گؤز آچیب. ۸۰ ایل عؤمر ائلهییب و ۲۰ اوکتبر ۱۹۹۴ میلادی تاریخینده وفات ائدیب. اؤز تحصیلینی نیویورک بیلیمیوردودا بیتیرمیش. 1945–1991 ایللر آراسیندا سینما ساحهسینده چالیشیب.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Burt Lancaster»، مقالهسیندن گؤتورولوبدور.( ۲۲ ژانویه ۲۰۱۸ تاریخینده یوْخلانیلیبدیر).
قارداش پروژهلرده برت لنکستر گؤره داها آرتیق بیلگیلر تاپابیلرسینیز.


text:
اورمو گؤلو
- توضیحات
- بازدید: 4214
اورمو گولی ایللر بویی آغلادی
آغلاییب آخیر اوره گین داغلادی
ایندیسه هیجرینده یانان دالغادی
اورمو گولی گوز یاشیوا نه گلدی؟
بوجور یاشدا گور باشیوا نه گلدی !
اورمو گولی داده یئتن یوخدی یوخ
غم سوزونه قولاخ وئره ن یوخدی یوخ
آغلار گوزون یاشین سیله ن یوخدی یوخ
چه ن چکیلیب گوز قاشیوا نه گلدی !
بوجور یاشدا گور باشیوا نه گلدی !
اورمو گولی چایلارینی دانلاماز
سوز دمه یه خوروز کیمی بانلاماز
ساکیت یاتیب دردین ئوزگه آنلاماز
چای دا اولان سیر داشیوا نه گلدی؟
بوجور یاشدا گور باشیوا نه گلدی !
اورمو گولی سن دا کمک سسله مه
اوزاخ، یوخون چایدان مدد ایسته مه
سن اونلارین باتان یئرین ایزله مه
آرخا دوران یولداشیوا نه گلدی؟
بوجور یاشدا گور باشیوا نه گلدی !
اورمو گولون دادینه یئت سن آراز
اوزاخدی یول آمما کی گئت سن آراز
گل بو گوله بیر یاردیم ائد سن آراز
آراز چایی گور قارشیوا نه گلدی !
بوجور یاشدا گور باشیوا نه گلدی !
شعر: امید الهامی علمداری


text:
سورونن آیریق اوْتو
سورونن آیریق اوْتو (اینگیلیسجه: Elymus repens، فارسجا: بید گیاه ، لاتین تورکجه: Sürünən ayrıqotu ، عربجه: شعير الرمال الزاحف ، آنادوْلو تۆرکجهسیجه: Ayrık otu ، فرانسهجه: Kriech-Quecke ، آلمانجا: Kriech-Quecke ) بیر نؤع بیتکی.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Elymus repens»، مقالهسیندن گؤتورولوبدور. (۲۷ جولای ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده سورونن آیریق اوْتو گؤره داها آرتیق بیلگیلر تاپابیلرسینیز.
گؤرونتولر[دَییشدیر]
Pírika. (Tríticum répens.) [sic!] Illustration #326 in: Martin Cilenšek: Naše škodljive rastline, Celovec (1892)


text:
66599
۰۴ دی ۱۳۹۸
ایران ینگ باش شهری تهران دا هووانینگ کئرلی بولماغی و شوونگ آباندیریان حووپی سبأپلی اوقووجایلاری ۳ گون تعطیل ادیلدی.
تهران ینگ ولایات حأکیمی انوشیروان محسنی بندپی فیروزکوه و دماوند شهرلریندن باشغا بوتین اوقووجایلاری نینگ یاپیلاندیغینی آیتدی.
هوانینگ کئرلیلیگی نینگ ۱۵۰ میکروگرامدان یوقاردا بولاندیغی سبأپلی ماشینلاردا تک- قوشا پلاک اولغامی نینگ دا ولایاتداقی بۆتین شهرلرده بولجاقدیغی حابار بریلدی.
البرز ولایاتیندا دا اوقووجایلاری بیر گۆن تعطیل ادیلدی.
اراک، تبریز، اورمیه و اصفهان یالی شهرلرده ده هووانینگ کئرلی بولاندیغی بیلدیریلیأر. شول ولایاتلاردا دا شنبه و یکشنبه گونی اوقووجایلاری یاپیلیپدی.
کانالیمیزا آغضا بولونگ
صاحیپامیزی ایزارلانگ
سیزینگ نظرینگیز
سونگقی خبرلار
۲۴ مهر ۱۴۰۰
۱۳ مهر ۱۴۰۰
۱۲ مهر ۱۴۰۰
۱۲ مهر ۱۴۰۰
۱۰ مهر ۱۴۰۰


text:
مت راس (اویونچو)
مت راس (اویونچو) (اینگیلیسجه: Matt Ross (actor)) آمریکالی فیلمین سناریو یازاری, فیلم یؤنئتمنی, فیلم یاپیمجیسی و اوْیونچو. ۳ ژانویه ۱۹۷۰ ایلینده آمریکادا دۆنیایا گؤز آچیب. 1989–گۆنوموز ایللر آراسیندا سینما ساحهسینده چالیشیب.
اوْینادیغی فیلملر[دَییشدیر]
قایناقلار[دَییشدیر]
- ↑ Debruge, Peter (November 13, 2015). Variety Unveils 10 Directors to Watch for 2016.
اینگیلیسجه ویکیپدیاسینین ایشلدنلری طرفیندن یارانمیش«Matt Ross (actor)»، مقالهسیندن گؤتورولوبدور.( ۲۲ ژانویه ۲۰۱۸ تاریخینده یوْخلانیلیبدیر).
قارداش پروژهلرده مت راس (اویونچو) گؤره داها آرتیق بیلگیلر تاپابیلرسینیز.


text:
بابورلولر ایمپیراتورلوغو
بابۆرلۆلر ایمپیراتورلوغو و یا بؤیوک موغول ایمپیراتورلوغو یا دا هیند تیمورلو-گورکانلی ایمپیراتورلوغو (اینگیلیسجه: Mughal Empire, فارسجا: امپراتوری گورکانی هند ، عربجه: سلطنة مغول الهند ، فرانسهجه: Empire moghol , آلمانجا: Mogulreich , ایتالیاجا: Moghul , روسجا: ИMпepия Beлиkиx MoroлoB) آسیادا بیر اسکی دؤولت. بؤیوک موغول ایمپیراتورلوغو ۱۵۲۶ میلادی ایلینده قۇرولدو و ۱۸۵۷ میلادی ایلینده داغیلدی.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
- اینگلیسیجه ویکیپدیا


text:
بروکلین سنتر، مینهسوتا
|footnotes = }} خطای لوآ در ماژول:Location_map در خط 522: Unable to find the specified location map definition: "Module:Location map/data/United States" does not exist. بروکلین سنتر، مینهسوتا (اینگیلیسجه: Brooklyn Center, Minnesota) آمریکانین مینسوتا ایالتیندا یئر آلان بیر شهردیر و 2.59 کیلومتر موربّع ساحه سی وار. ۲۰۱۰-جی ایلين نۆفوس ساییمی اساسیندا 30104 نفر دیر.
گؤرونتولر[دَییشدیر]
بیرده باخ[دَییشدیر]
- مینسوتا ایالتی
- مینسوتا ایالتی شهرلرین نۆفوسا گؤره سیرالانماسی
- آمریکا بیرلشمیش ایالتلرینین ایداری بؤلوملری
قایناقلار[دَییشدیر]
ائشیگه باغلانتیلار[دَییشدیر]
- Star Tribune|accessdate=3 October 2015|date=10 June 2014|quote=Willson said he didn’t recall the watershed appointments, but said he is proud of his DFL work}}


text:
قافقاز
قافقاز — جوغرافی بؤلگه .
اتیمولوژی(دیلین کؤکلرینی آراشدیرما بیلیم)[دَییشدیر]
روم تاریخچیسی قای قولی سوْلین اؤزونون "دۆنیا معجزهلری حاقدا" اثرینده یازیر کی، ساکالار قافقاز داغلارینی "کرووکاس" آدلاندیریر، و بۇ، سکیفجه "قاردان آغاران" دئمکدیر.
عۆمومی معلومات[دَییشدیر]
قافقازین شرق سرحددینین خزر دنیزی، غربینین ایسه قارا دنیز اوْلدوغو قبول ائدیلیر آنجاق شیمالی و گونئی سرحدلری حاقیندا کونسنسوس یوْخدور. شیمالدا فیزیکی-جوغرافی سرحد کوما-مانیچ چؤککلییی، حاضیرکی اینضیباطی بؤلگویه گؤره ایسه کراسنودار و ایستاوروپول ویلایتلرینین و داغیستانین شیمال سرحدلری حساب ائدیلیر. بعضاً قافقازا شرطی اوْلاراق کالمیکیا دا داخیل ائدیلیر.
شیمالی قافقازین بؤیوک حیصّه سینین تاریخی-ائتنوقرافیک اوْلاراق روس چؤللرینه و آشاغی وولقابویونا داها یاخین اوْلدوغو نظره آلیندیقدا ایسه قافقازین شیمال سرحددینی کوبان چایی بویونجا، کوما، مالکئ و تئرئکا تپریندن کئچیرمک اوْلار. بئلهلیکله کراسنودار ویلایتینین جنوبو، آدیگئی، قاراچای-چرکز، کاباردین-بالکار،و داغیستانین بؤیوک بیر بؤلومو بۇ بؤلگهیه داخیل اوْلور.
جنوب سرحدلرینی سیاسی اوْلاراق آذربایجان جومهوریتی، ائرمنیستان و گورجیستان ایله ایران و تورکیهنین سرحدلری تشکیل ائدیر.
جوغرافیاسی[دَییشدیر]
قافقازین چاغداش اراضیسی ۴۴۰.۴ مین km² تشکیل ائدیر. اهالیسی ۳۰ میلیون. نفردیر.
قافقازین فیزیکی-جوغرافی مؤقیعتی[دَییشدیر]
فیزیکی-جوغرافی بؤلگویه گؤره آسیایا عایید ائدیلیر، لاکین بۇرادا یئرلشن اؤلکهلر آوروپانی سئچیم ائتمیش لر و اوْنون قۇروملارینا داخیل ائدیلمیشدیر. قافقاز مۆلاییم و سوبتروپیک ائنلیکلرین تماس زوناسیندا یئرلشیر.
ژئوسیاسی اهمیتی[دَییشدیر]
تا قدیمدن قافقاز بیزانس ایمپیراتورلوغو، ساسانیلر، عرب خیلافتی، آلتین اوردو، روسیه ایمپیراتورلوغو و اوروپا کیمی قوهلرین سیاسی و مدنی توققوشماسینا شاهیدلیک ائتمیشدیر، آنجاق هئچ بیری بۇ اراضییه تماماً حؤکم ائتمهیه نایل اوْلمامیشدیر. بؤلگه زنگین یئرآلتی خام ماده احتیاطینا صاحیبدیر و تاریخی اوْلاراق تیجارت یوْللارینین کسیشمه نقطهسی اوْلموشدور. تاریخی ایپک یولو بورادان کئچمیشدیر.
بۇرادا دا بؤیوک کۆتلهلرین حرکتینه الوئریشلی کئچید یوْخدور. بئلهجه غرب و اوْرتا قافقازلار دیک، سوْن درجه کله-کؤتور و کئچید وئرمین خۆصیّتلری سببیله روسیهیا قارشی مقاومت گؤسترن قافقازلیلارین سوْن سیغیناجاقلارینی تشکیل ائتمیشدیر. شرق قافقازلار ایسه، داریال کئچیدیندن آبشئرون یاریماداسینا قدر اۇزانار.
داریال کئچیدی[دَییشدیر]
قافقازین ایکی اهمیتلی و هر واخت آچیق اوْلان کئچیدی واردیر. بۇنلاردان بیری داریال کئچیدیدیر. کئچیدین دنیز سوییهسیندن یۆکسکلییی ۲۳۷۹ متردیر. ولادیکافکاسی تفلیسه باغلایان و روسلارین "گورجو عسگری یوْلو" دئییلن یوْل دا بۇ کئچیددن کئچیر. یوْل عئینی کئچیدده آخماقدا اوْلان تئرئک چایینین آنا قوْلونو ایزلییر. اوْرتا و جنوب سئقمئنتلری اۆزرینده اوْسئتلئر (اوْسئتینلئر) یاشاییرلار. بۇ کئچید قافقازی سیاسی، عسگری و حتی اجتماعی ایستیقامتلردن ایکی آنا پارچایا آییریر. گورجوستانین باغلانماسیندان سوْنرا بۇ کئچیدین اهمیتی داها دا بؤیوموشدور. کئچید قافقازی اله کئچرمک ایستین روسیه اۆچون هم گورجوستانلا علاقهنی داواملی آچیق ساخلاماق و هم ده غرب قافقازداکی چرکز-آبخازلار ایله شرق قافقازداکی چئچئنلر و داغیستانلیلار آراسینداکی ایشداشلیغی کسمک باخیمیندان حیاتی بیر اهمیت داشیماقدا ایدی.
دمیرقاپی کئچیدی[دَییشدیر]
داریالدان باشقا ایکینجی اهمیتلی کئچید دربندیر. بو کئچید خزر دنیزی ساحلی بویونجا اۇزانیر و گئنیشلییی ۱.۵ ایله ۳۰ km آراسیندا دییشیر.
اتنیک و دینی قۇرولوش[دَییشدیر]
بۇرادا یاشایان خالقلار دیللرینه گؤره ۳ قروپا بؤلونور:
- تورک خالقلاری: آذربایجان تورکلری، قاراچایلیلار، بالکارلار، کومیکلار، نوغایلار، قوموقلار.
- هیند-آوروپا خالقلاری: ائرمنیلر، تاتلار، داغ یهودیلری، اوستینلر و روسلار.
- قافقاز دیللی خالقلار: آبخازلار، آدیگئیلر، چرکزلر، کاباردینلر، چئچئنلر، اینقوشلار، لزگیلر، آوارلار، دارگینلر، لاکلار، گورجولر و باشقلاری.
ایسلام (شیعه و سوننیلیک) و مسیحیت دینلری اساس دینلردیر. موسویلیک دینینین نمایندهلری ده مؤوجوددور. تاریخی اوْلاراق قافقاز مزدیسنا دینینین مرکزلریندن ساییلیر.
ایقتصادیاتی[دَییشدیر]
طبیعی شرایطی، زنگین طبیعی احتیاطلارا مالیک اوْلان قافقاز بؤلگه و چیفتلیک (مزرعه) صنایع-آقرار کاراکتری داشیییر. اۆستون یئری صنایع توتسا دا قافقاز بولگه نیندا کند چیفتلیک (مزرعه) دا گۆجلو اینکیشاف ائتمیشدیر. بؤلگه اراضیسینده اۆستون یئری تولید صنایع ساحهلری تۇتور. نفت-قاز ، فیلیز ، هیدروئنئرژی، رئکرئاسییا احتیاطلارینین ایستیفادهسی اساسیندا قافقازدا نفت-قاز صنایعسی گۆجلو اینکیشاف ائتمیشدیر. اوْنون ایری مرکزی آذربایجانین باکی صنایع رایونوندا بۇرادا ایلده ۵۰ میلیون. تونا قدر نفت ، ۲۶ میلیون م³ قاز (۲۰۱۰-جو ایلده) حاصیل اوْلونموشدور. شیمالی قافقازدا نفت-قاز تولیدی اساساً چئچئنیستان، داغیستان، کراسنودار و ایستاوروپولدا اینکیشاف ائتدیریلیر. اوّللر نفت و قازی روسیه نین دیگر رایونلارینا گؤندریردیلر، حاضیردا همین یئرلرده ایستیفاده ائدیلیر. باکی، کراسنودار، مایکوپدا نفت ائمالی فابریکالاری یئرلشیر.
الکتریک انرژیسی اساساً یئرلی یاناجاق و سئس-لر حسابینا اینکیشاف ائتدیریرلیر. آذربایجاندا و ائرمنیستاندا ایستیلیک الکتریک مرکزلاری اۆستونلوک تشکیل ائدیر. علاوه اوْلاراق ائرمنیستاندا متسامور آئس فعالیّت گؤستریر. بؤلگه اۆچون تهلوکه یارادیر. آذربایجاندا درئس-لر مینگچئویر، شیروان، باکیدا فعالیّت گؤستریرلر. ایئم-لر گنجه، سومقاییت شهرلریندهدیر. سوْن ایللر اؤلکهنین مۆختلیف رایونلاریندا مودول الکتریک مرکزلار تیکیلمیشدیر (آستارا، قوبا و س.). ان ایری سئس-لر کاسکاد شکلینده کور چایی اۆزرینده سالینمیشدیر. مینگچئویر، شمکیر، یئنی کند، ترتر چاییندا سرسنگ سس، آراز چایینین نخچیوان ایران سرهددینده بیرگه سئس سالینمیشدیر. سوْن ایللرده آذربایجاندا آلتئرناتیو انرژی قایناقلریندن ایستیفاده آرتیر. گورجوستاندا ایستیلیک مرکزلاری ایله یاناشی هم ده چوْخ سایدا سئس فعالیّت گؤستریر. اوْنون اینقوری، ریونی، کور چای اۆزرینده سئسلر واردیر. شیمالی قافقازدا الکتریک انرژیسینین اساس حیصّه سینی ایئس-لر وئریر. ترک، سولاک و ب.چایلار اۆزرینده سس-لر تیکیلیبدیر.


text:
سرسکند آتچیلاری
بیر یا ایکی یؤز ایل بوننان اؤنجه هشتری ماهالیندا خانلار حکومت ائلر میش و حقیقتا قؤل، ائل، قیلیج گؤجیله کئچینر میشلر مسلمان اینسانلارا شرع قانونیلا اؤز حدی حدودلارین تانیارمیشلار
ایختیلافلاری اولان زامان آ غ سقللر ومجتهدلر وائل خانی الیله صولحا چاتیب
بیرگون گولور گوز اوسته قاش بیرگون باریش ،بیرگون ساواش شانلی داملا ، یاواش یاواش بیر یا ایکی یؤز ایل بوننان اؤنجه هشتری ماهالیندا خانلار حکومت ائلر میش و حقیقتا قؤل، ائل، قیلیج گؤجیله کئچینر میشلر مسلمان اینسانلارا شرع قانونیلا اؤز حدی حدودلارین تانیارمیشلار ایختیلافلاری اولان زامان آ غ سقللر ومجتهدلر وائل خانی الیله صولحا چاتیب وحقی حقدارا تاپشیرارمیشلار
اما بعضا ایختلافلار سایه سینده خانلار طایفالار دوشمان اوردوسونا حمله آپاریب وساوشلار باشلانار میش زامانلارین بیر هیسه سینده خانلیق زامانیندا.
سهند آوا اؤلکسینده گؤجلی ساییلان ائللردن بیری اروانلی وبیری یار احمدلی ائلی اولاراق دائم بو ایکی طایفانین آراسیندا ساواش وکش مکش. واریمیش یار احمدلی طایفاسینین بویوک باشی حاج امیر طاخجاجیج کندینده ساکین اولاراق بیر محتشم قدرت یاراتمیشدی وکئچمیش خانلار رسمیله اؤزیله فیکرلشیر کی پولونان اولار اولسون. اولماسا زوریلا سرسکند کندینه صاحیب اولارام بیر قاسید یوللایب سرسکند کندینده ایله شن اروانلی بئئ کربلایی ممی بئین اوغلی کربلایی عبدالله بئی دئیر کی مولکوزی منه ساتین یاخشی پول وئریم ایسترسیز بورادان گئدین ایستمه رسیز منه ایشلیه بیلر سیز اما کربلایی عبدالله قارداشلاریلا شور ائلییب حاج امیر خانا یوخ دئیلر بو سؤز قالیر یازدا جؤت چیخان زامان
قارلار ارییب و یئر ده آلا بولا قار اولان گؤنلر خیر الله یاور حاج امیرین اوغلی گؤجلی وشهامتلی بیر جاوان اولاراق نئچه پارا کند دن جؤتچی ییغیر کی سرسکندین سدین کئچسین وزور دارلیقیلا سرسکند مولکینه صاحیب چیخسین جؤتچیلر طاخجاجیخ کندین نن حرکت ائلیب بیر بویوک قوشون کی سایلاری 20جوت جؤتچی و خدم وحشم وآتچیلاریلا ونئچه خلور آرپا بوقدا و اکینچیلرین زوماریلا سرسکند مولکینه گئچیرلر سدلری سؤکوب جؤتلری قوشوب ویئرلری سؤرمگه باشلییرلار بو خبر اروانلی ائلینین باشچیسی عبدالله بئیه یئتیشیر قارداشلارین وعم اوغلانلارین چاغیریب آتلاری یئهرلیب قیلینجلاری وقالخانلاری اله گؤتوریب ایاقلارین آتلارین زنگینه باسیب یولا تؤز سالاراق دؤشمانا هوجوم گئتیللر آغ داغ سمتینن آشاقا ائنیب ناهار زامانی جؤتچولردن بیر آز فاصیله آلیب ناهار یئمگه باشلیلار الله وردی بئی اروانلی
بیر نیشانلی پارچانی بیر اؤزون آغاجا باقلاییب یئره سانجیر یئر سورنلرین موراقیبلرینن بیری بونلارا ساری گلیب سوروشور کی بوردا نه ایش گؤریسیز ؟؟
الله وئردی بئی دئیر :فیلان فیلان اولموش سن بیزیم مولکوموزده نه ایش گؤرور سن ؟؟کور سان مگر؟
گؤریرسن کی ناهار یئیرک آتچی سوروشور بو آغاج اوسته کی پارچا نئه دی؟؟ الله وئردی خان دئیرکی ایجازه وینن بودا کربلایی عبدالله بئین بایراقیدی ناهاروزی یئیون یئتیشریک خیدمتوزا ناهارلار یئیلیر اروانلی ویار احمدلی قالان ساواشچیلاری یئتیشیر سرسکند آتچیلاری اولده سعی ائلییلر دیلیله سؤزیله قائیله نی یاتیردیب و ساواش باشلاماسین کربلایی عبدالله خیر الله یاوری چاغیریر چوخ بحث دن سونرا خیرالله یاور وورور عبدالله بئی قوجا سر کردنی آتدان یئره دوشور بو ماجرا ساواشی باشلاییر سرسکندین اروانلی ایگیدلری بو زامانا جاخ دیفاعی حالتده اولاراق ایشی پؤزومولموش گؤریب و هجوم باشلاییلار و کهر آ تلار آق، بوز وقشقه آتلاریلا داغ داشی چاپیب هر یانان هجوم گئتیریللر آرا قاتیشیر مذهب ایتیر یار احمدلی لر دویونجا کتک یئیر وکربلای فتح الله ممی بئین قدرتلی وجاوان اوغلی خیر الله یاوریله قیلینج قیلینجا قاباقلاشیرلار کربلایی فتح الله خیر الله یاوره دئیرکی :
گؤجا کیشینی وورماق کیشیلیکدن دئیل اونا توخلی دؤیشی دییلر ایندی اروانلینین قوچی گئلدی باشلا چاقیشماقیی گؤرک .........چوخ سؤزدن و ووروشدان سونرا خیرالله یاور آتین افزارین چؤریب قاچماقا باشلییر و فتح الله بئی اونون پشیله آ تین تعقیبینه. باشلاییر خیر الله یاور بیر یارقانا
; یئتیشیر وفتح الله بئی اونا یئتیشن زامان خنجری ارکک آتینین یالینا باسیب آت یارقاننان اوچور وخیرالله یاور جانین قورتاریر
سرسکند آتچیلاری ظفر قازانیب غنیمت لریله کنده گلیب و بیر بؤیوک تام تاراقی یولا سالیرلار کربلایی عبدالله بئین باج اوغلانلاری یان بولاغیندا اولاراق ساواشا قاریشمامیشلار ساواش سونا چاتانان سونرا ظفر خبری اونلارا چاتیر باج اوغلانلارین بیرین کی زوریلا ساخلامیشدی خبر گئتیرن دئیر بئی هئچ ناراحات اولما سنین دایی لارون بو داغلارین اصلانیدیلار استغفر الله هئچ اللهین دا گؤجی اونلارا چاتماز.......نئچه گؤنن سونرا حاج امیر مجتهد زنجیر آبادینی واسیطه سالیر صولح ائلیر واموالارین اونرا قیتریب و اوغلی رستم خانی فتح الله بئله قارداش ائلیب ومجتهد اونلارا قارداشلیق صیغه اوخویور او تاریخدان. اروانلی یار احمدلی قارداش ساییلب صولحیله بیرلیکده یاشاماق باشلییلار


text:
Oct 30, 2016
بیر یئنی یئتمه نین اؤز آنا دیلینده انشا یازماسی نئجه منی یازماغا هوسلندیردی
فرهاد جعفری
اون سوز : بو گون غریبه بیر احوالات یاشادیغیم اوچون و ها بئله هیجانلی اولدوغوما گوره بو ساعات بیلمیرم سوزو هاردان باشلاییب یازیم. بوگون بیر حادثه منی 14 ایل بوندان اونجه یه و او دؤورون خاطره لرینه آپاردی ... بو داغینیق یازی دا بو غریبه حادثه دن ، ذهنیمین بیر گوشه سینده ایتگین دوشوب ، ایتیب باتان خاطره لر و ها بئله بیر پارا باشقا موضوع لاردان سوز آچماق ایسته ییرم ... داها دوغروسو آنا دیلیمز حاققیندا اورک سوزلریمی پایلاشما قرارینا گلمیشم ...
بو گون 12 یاشلی باجی اوغلوم مکتبده انشاسینی آنا دیلینده یازمیش و معلم اونا بو ایشده آلقیشلاما اوچون ، 20 بال وئرمیشدی ... بو یوخاری دا خاطرلاتدیغیم غریب حادثه ایدی... شاید بو یازی نین اوخوجولارینا غریبه اولماسین ... آنجاق بونو تام صمیمتله دئییرم بو حادثه منی اوز یئنی یئتمه لیک دؤورمه قایتاردی و بیر داها منی ایکی لیک یوخودان آییندیردی ...
تخمیناً ایکی ایله یاخیندیر کی آذربایجان تورکجه سینده هئچ نه یازمیرام ... بو سوز بیراز یئکه چیخماسین دئیه ایکی ایلدی بیر پارا علت لره گوره آنا دیلیمزده جیزما - قارا لاریمی داوام ائتدیره بیلمیرم ... بیر نئچه بولوم آذربایجان موغاملاری آدلی سیرا مقاله لری یاریمچیق قویوب ، ایشی بویون صاباحا تاپشیریرام ... بو مدتده وصف اولونمایان شکیلده بیلیم یورد درس لری نین ایچینده اَل _ اَیاق چالما مجبوریتینده قالمیشام ... هر دن بیر ساوادلی معلیم تاپیلیب اؤیرنجی نی چتینلیک لره سالارکن ، اویرنجی ساوادین قوخوسونو و دادینی -آز اولموش اولسادا - آلا بیلیر. آنجاق بورادا صوحبت ایکی – اوچ نفر مرتجع ، فارسچی معلیمدن صوحبت گئدیر ... اجل مؤهلت وئرسه بیر گون بو یاخین لاردا بو معلیم لرین ، بیلیم یورددا اوز آنا دیللرینی ، اوز وطن لرینی سئون اویرنجی لر حاققیندا ائتدیگی جفالاری کاغاذ اوستونه گتیره جه گم ... یازاجاغام آذربایجان تاریخی جوغرافیاسی و دیلی حاققیندا 3 ایلدن چوخ مودتده یازدیغیم یوکسک لیسانس رساله سینی نئجه تیکه پارچا ائدیب 200 صحیفه نین 100 صحیفه سینی سیلدیردیلر ... 2 بال آز وئریب و بیر ایل منی دوکتورایا داخیل اولماغا مانع تورتدیلر ... ضیا بونیادوون "آذربایجان آتا بیگ لر دؤولتی" نین تبریزده علی حسین زاده نین فارسجا ترجومه سی ایله اختر نشر ائوی طرفیندن یاییلدیغی علمی اثره بیر قایناق کیمی باخیب و اونا ارجاع وئردیگیم اوچون ، نظامی نی بیر تورک شاعیری کیمی قلمه آلدیغم اوچون و ها بئله بو سوزو بیرمقاله ده یازدیغیم اوچون "اسلام مدنیتی اوچ بویوک و اونملی دیلده یئتیشیب : عربجه ، فارسجا و تورکجه" و ان اونملی سی دده قورقود کتابی اوزرینده یازدیغیم مقاله و اونون یازیلماسینا اصرار ائتدیگیم اوچون ، اوچ عیرقچی معلم منی آز بال وئره رک ، بیلیم یورددان ائشیگه آتماغا جهد ائتدیکلرینی یازاجاغام ... یازاجاغام نئجه داشلاری اوخا دَیدی ... یازاجاغام کی بوگون بیلیم یوردلاریمیزدا نئجه فاشیزم و راسیزم هله ده یاشاماقدادیر ...
ایلک دفعه آنا دیلیمزله ماراقلاندیغیم اوشاقلیق ایللرینه قاییدیر .. 4-5 یاشیم اولاردی ، قارداشیم ، شهریار حضرتلری نین یئنی نشر اولوندوغو تورکجه دیوانینی ائویمیزه گتیرمیشدی و حیدربابانی اوخویوردو ... من ده هوسله نیب اونلاری ازبرله ییردیم ... آنجاق هر دفعه کتابا موراجیعت ائدیردیم ، اونو اوخویا بیلمیردیم ... بئله دوشونوردوم کی مکتبه گئتسم حیدربابانی اوخویا بیله جه گم ... آنجاق مکتبه گئتدیم ، الفبانی اویرندیم آنجاق یئنه حیدر بابانی اوخویا بیلمه دیم ... ایللر کئچدی و من شهریارین دیوانی نی مقدس بیر کیتاب کیمی حسرت ایله قوینومدا گزدیردیم ... اورتا مکتب ده تحصیل ائدن ایللرین بیر گونونده ائویمیزده کوهنه کیتابلار آراسیندا "پاسلی قیلینج" آدلی تورکجه ناغیل کیتابینا راست گلدیم ... اونو چتینلیکله اوخودوم و سونرا "بایراملیق" آدلی بیر بالاجا کتابچا ایله راستلاشدیم ... بو کتابچا عرب و لاتین الفباسی ایله الفبامیزی و دیلمیزین نئجه یازیب اوخوماسینی اویردیردی ... او حادثه دن نئچه ایل اونجه داها دوغروسو 7یا 8 - ینجی صینیفده اوخویارکن معلم لرین بیری اونو مکتبه گتیرمیشدی و ماللا نصر الدین و قازان ناغیلینی اوخودوغونو نا خاطیرلاییرام ... آنجاق معلم شولوقلوق ائتدیگیمه گوره ، او قدر دؤیموشدو کی هئچ ایندی ده او معلیم ایله باریشا بیلمیرم ... اونا گوره او زامان او کیتابین یانیندان اعتناسیز کئچدیم ... آنجاق اورتا مکتبده تحصیل ائدرکن او کتابچانی اوخویوب دیلیمیزی اویرنمه گه باشلادیم ... الیمه گله ن کتابی بو حاقدا اوخویوردوم ... آنا دیلیمز حاققیندا اونلار گرامر و لغت کیتابی اوخودوم : معاصر ادبی آذری دیلی /سس _ صرف / : پروفسور زهتابی – مبانی دستور زبان آذربایجانی : اوستاد فرزانه – ترکی هنر است : اسماعیل هادی و ... آذری دیلی نین گرامری : رحمتلیک تیمور پیر هاشمی ... دیلیمزی اوخودوم ، اوخودوقدا سئودیم ، سئویدکجه اوندا درین لشدیم ، درین لشدیکجه یئنی دن سئودیم ... بو سئویب سئویشمه مه لر داوام ائتدی ، اوندا گوردوم کی اوزومده یازما قابلیتینی دوُیورام ... ایلک یازی لاریم آذربایجان موسیقی سی حاققیندا و اورمو دا یاشاییش ، آغری ، نوید آذربایجان درگی لرینده نشر اولوندو ... بو ایشی سونرالار آردیجیل اولاراق ایشیق و قلم انجمنی سیته لرینده داوام ائتدیردیم... آنجاق ایکی ایل مدتدینده خاطرلاتدیغیم سببلره گوره بو ایش دایاندی ...
ایندی ایسه باجی اوغلومون بو غریبه ایشی سانکی منی درین و آغیر بیر یوخودان اییندیردی ... منی داها دا آنا دیلیمزده یازماغا هوسلندیردی ... بو ایللرده آنا دیلیمزی اؤیرنمه گه جان آتمالاریمی منه خاطیرلاتدی ... و ها بئله دیلیمزین دوشمنلری قارشی سیندا مدنی و علمی موباریزه نین گرکلیگینی و بو بویوک و آغیر مسئولیتی هر بیریمیزین بوینوموزدا اولماسینی و نهایتده گئجه نی گوندوزه قاتیب بو یولدا چالیشیب جهد ائتمه میزی من ده جانلاندیردی ...
سون سوز : نهایت ده عشق اولسون بئله باجی اوغلولارا کی بئله ، اوز دایی لارینا درس وئریرلر .. و ان اونملی سی عشق اولسون بئله معلم لره کی گله جکین قارانلیق یوللارینا ایشیق ساچیب و هر بیریمیزین اوره گینده اومود چیراغی یاندیریرلار... بو یاخین زامانلاردا آذربایجان مکتبلرینده آنا دیلی نین رسمی شکیلدده اویردیلمه سی اومود ایله ...


text:
میچ نیکولز
میچ نیکولز (اینگیلیسجه: Mitch Nichols) (دوْغوم:۱ مهٔ ۱۹۸۹ (۳۲ یاش) Southport) بیر فوتبالیست. ولینقتون فونیکس فوتبال کولوبو و اوسترالیا میلّی تیمی ترکیبینده چیخیش ائدیب و هافبک موقعیتینده اوْیناییب.
اوْیونلاری[دَییشدیر]
قایناقلار[دَییشدیر]
- ↑ Mitch Nichols. Western Sydney Wanderers. آرشیولنیب اصلی نۆسخهدن on 2016-03-17. یوْخلانیلیب16 December 2015.
قارداش پروژهلرده میچ نیکولز گؤره داها آرتیق بیلگیلر تاپابیلرسینیز.
- صفحههای دارای تابع تجزیهگر آرایشعدد با آرگومان غیرعددی
- فوتبال اویونچولاری قارالامالاری
- AC with 0 elements
- فوتبال اویونچولاری
- ۱۹۸۹-جو میلادی ایلده دوغولانلار
- یاشایان اینسانلار
- بریزبن رور کولوبونون اویونچولاری
- ملبورن ویکتوری کولوبونون اویونچولاری
- سرزو اوساکا کولوبونون اویونچولاری
- پرث قلوری کولوبونون اویونچولاری
- وسترن سیدنی واندررز کولوبونون اویونچولاری
- ولینقتون فونیکس کولوبونون اویونچولاری